title: BSE Sensex

text: Joulukuun 2018 lopussa BSE Sensex-indeksiin kuuluivat seuraavien yhtiöiden osakkeet. Kustakin osakkeesta on kerrottu yhtiö ja Bombayn pörssin (BSE) noteerauksissaan käyttämä osaketunnus sekä kansainvälinen ISIN-osaketunnus:


title: BSE Sensex

text: Indeksiin kuuluvien yritysten (osakkeiden) luettelo on muuttuu yrityskauppojen ja osakkeiden vaihdon vilkkauden mukaan. Vuosien 2016-2018 aikana indeksistä ovat poistuneita yrityksiä ovat: Adani Ports and Special Economic Zone, Bharat Heavy Electricals, Dr. Reddy's Laboratories, Gail India, Cipla, Lupin ja Wipro.


title: BSE Sensex

text: Sensex-listan johtavat intialaiset yritykset tulivat esille myös Forbes Global 2000 -listauksessa 2018. Tämän maailman suurimpien julkisesti noteerattujen yritysten listan korkeimmalle sijoitetut intialaiset yritykset olivat Reliance Industries (maailmanlistan 83. sija), HDFC Bank (202.), Oil & Natural Gas Corp (ONGC, 266.), Indian Oil (270.), ICICI Bank (320.), HDFC (321.), Tata Motors (385.), Tata Consultancy Services (404.), Larsen & Toubro (471.), State Bank of India (489.) ja NTPC (512.).


title: HDFC Bank

text:
HDFC Bank Ltd on suuri intialainen pankki- ja rahoitusalan konserniyhtiö. Yhtiön kotipaikka on Mumbai. Pankilla on noin 2 200 konttoria ja 7 100 pankkiautomaattia lähes tuhannella paikkakunnalla Intiassa. Lisäksi pankilla on konttori Bahrainissa ja Hongkongissa sekä edustajistot Arabiemiraateissa ja Keniassa.
Pankkikonsernin perusti elokuussa 1994 suuri intialainen rakennusalan rahoituskonserni Housing Development Finance Corporation Ltd (HDFC).


title: HDFC Bank

text: Yhtiön osake noteerataan Intian Mumbain molemmissa pörsseissä (BSE ja NSE). Maaliskuun 2016 alussa HDFC Bank oli markkina-arvoltaan (248 947,0 crorea Intian rupiaa) Intian viidenneksi suurin julkisesti noteerattu yhtiö.


title: Triangle (televisiosarja)

text: Triangle (alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Kim Jae-joong, Lee Beom-soo ja Yim Si-wan.


title: Empress Ki

text: Empress Ki (alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Ha Ji-won, Joo Jin-mo ja Ji Chang-wook.


title: Gu Family Book

text: Gu Family Book (alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Lee Seung-gi, Bae Suzy ja Choi Jin-hyuk.


title: Vladimir Fjodorovitš Deutrich

text: Vladimir Fjodorovitš Deutrich (, 29. heinäkuuta 1850 – 1919 / 1920) oli venäläinen juristi, todellinen salaneuvos ja Venäjän valtakunnanneuvoston jäsen, joka toimi vuodesta 1902 lähtien Suomen kenraalikuvernöörin apulaisena. Hän oli myös vuonna 1907 perustetun Suomen asiain neuvottelukunnan jäsen. Heinäkuussa 1905 Deutrich joutui murhayrityksen kohteeksi Helsingin Senaatintorilla.


title: Vladimir Fjodorovitš Deutrich

text: Aatelisperheeseen syntynyt Deutrich opiskeli lakia Pietarin valtionyliopistossa ja toimi valmistumisensa jälkeen vuodesta 1876 lähtien eri puolilla Venäjää lähinnä syyttäjän tehtävissä. Venäjän lahjakkaimpien lakimiesten joukkoon lukeunut Deutrich työskenteli muun muassa valtionsyyttäjänvirastossa ja Pietarin alueoikeudessa sekä eri viroissa Voronežin kuvernementissa, Vitsebskin alueella, Vologdan kuvernementissä, Ufan alueella ja viimeisenä Turkestanissa ennen siirtoaan Suomen suuriruhtinaskuntaan ensimmäisen sortokauden aikana vuonna 1902.


title: Vladimir Fjodorovitš Deutrich

text: Suomessa Deutrich nimitettiin kenraalikuvernööri Nikolai Bobrikovin apulaiseksi ja hän sai samalla salaneuvoksen arvonimen. Hän toimi myös useiden muiden elinten, kuten Bobrikovin vuonna 1899 perustaman neuvottelevan sensuurikomitean ylimpänä viranomaisena toteuttaen samalla venäläistämispolitiikkaa. Venäjän valtakunnanneuvoston jäseneksi Deutrich nimitettiin syyskuussa 1905 ja lokakuussa 1907 hänet valittiin Venäjän pääministerin Pjotr Stolypinin aloitteesta perustettuun Suomen asiain neuvottelukuntaan. Hän kuului myös suomalais-venäläiseen sekakomiteaan, joka valmisteli vuoden 1910 lain yleisvaltakunnallisesta lainsäädännöstä. Deutrich sai 1914 todellisen salaneuvoksen arvonimen. Hänet valittiin tammikuussa 1917 valtakunnanneuvoston varapuhemieheksi.


title: Vladimir Fjodorovitš Deutrich

text: Vuonna 1917 Deutrich pidätettiin Pietarissa helmikuun vallankumouksen aikana ja hän katosi myöhemmin samana vuonna lokakuun vallankumoksen yhteydessä. Deutrich kuoli ilmeisesti vuosien 1919–1920 aikana.


title: Vladimir Fjodorovitš Deutrich

text: V. F. Deutrich yritettiin murhata Helsingissä Senaatintorilla 19. heinäkuuta 1905. Hän oli poistumassa yksin Senaatintalosta kolmen jälkeen iltapäivällä, kun Aleksanterinkadun kulmassa seisoskellut mies heitti häntä kohti pommin, joka räjähtäessään aiheutti Deutrichille vain lieviä palovammoja käsiin ja jalkoihin. Räjähdys oli kuitenkin niin voimakas, että se rikkoi kymmenittäin ikkunoita Senaatintoria ympäröivistä rakennuksista. Pommin heittäjä pakeni nopeasti kohti Kauppatoria, jossa hän onnistui karistamaan kannoiltaan seuraamaan lähteneet venäläiset kadetit.


title: Vladimir Fjodorovitš Deutrich

text: Murhayrityksen tekijäksi paljastui myöhemmin aktivisteihin kuulunut toimittaja Artturi Salovaara. Attentaatin olivat suunnitelleet Suomen aktiivinen vastustuspuolue sekä Helsingin työläisaktivistien taisteluosasto. Helsingin yliopiston kemian laitoksen tiloissa tehdyn pommin valmisti ylioppilas F. W. Klingstedt, joka oli saanut siihen käytettäviä aineita sekä rakennusohjeita Sveitsissä asuneilta venäläisiltä vallankumouksellisilta. Murhayrityksen epäonnistuttua Salovaara joutui pakenemaan Pohjois-Amerikkaan.


title: President (1650)

text: President oli Englannin tasavallan laivaston vuonna 1650 vesillelaskettu 44-tykkinen neljännen luokan linjalaiva.


title: President (1650)

text: Alus tilattiin huhtikuussa 1649 Deptforsdin telakalta, jossa rakennustöistä vastasi Peter Pett vanhempi. Se laskettiin vesille 9. huhtikuuta 1650. Aluksen valmistuskustannukset olivat 3 378 puntaa ja 15 shillinkiä.


title: President (1650)

text: Alus otettiin palvelukseen vuonna 1650 länsirannikon suojaksi päällikkönään Anthony Young, joka oli tehtävässä vuoteen 1652 saakka. Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun.


title: President (1650)

text: Kuningasvallan palautuksen yhteydessä alus nimettiin vuonna 1660 HMS "Bonaventureksi". Aluksen runkoa laajennettiin vuonna 1663, ja vuonna 1677 aluksen tykkien lukumäärä nostettiin 48:aan. Alus rakennettiin uudelleen vuonna 1683, ja se laskettiin vesille 40-tykkisenä neljännen luokan linjalaivana. Alus rakennettiin toisen kerran uudelleen vuonna 1699 Woolwichin telakalla, ja se laskettiin vesille 46-54 tykkisenä neljännen luokan linjalaivana. Kolmas uudelleen rakentaminen toteutettiin osana vuoden 1706 hankintoja (), ja se laskettiin vesille 19. syyskuuta 1711 Chathamin telakalta 50-tykkisenä fregattina.


title: President (1650)

text: Alus nimettiin 1715 HMS "Argylliksi". Se määrättiin 27. tammikuuta 1720 purettavaksi Woolwichissa ennen neljättä uudelleen rakentamista. Alus laskettiin vesille 5. heinäkuuta 1722 osana vuoden 1719 hankintoja (). Alus palveli kotivesillä ja Atlantilla osallistuen muun muassa Itävallan perimyssotaan. Alus valtasi vuonna 1714 espanjalaisia rannikkoaluksia ja vapautti kahden muun sotalaivan avustamana viisi vallattua brittiläistä alusta Luoteis-Espanjan rannikolta.


title: President (1650)

text: Alus saapui vuonna 1745 Britteinsaarille saattuetta suojaten, ja se poistettiin palveluksesta vuonna 1746. Sotatoimien päättyessä vuonna 1748 alus hinattiin Harwichiin, jossa se upotettiin aallonmurtajaksi.


title: Säkkijärven Sanomat

text: Säkkijärven Sanomat oli Säkkijärvellä vuosina 1898–1905 ilmestynyt paikallislehti.


title: Säkkijärven Sanomat

text: "Säkkijärven Sanomat" oli "Tyrvään Sanomien" ja "Hämeenkyrön Lehden" jälkeen Suomen kolmas maaseudun paikallislehti. Kunnalliseksi valistajaksi ja ilmoitusvälineeksi tarkoitetun lehdellä oli myös poliittisia tavoitteita. Johtavan hahmonsa Simo Junnolan tavoin se tuki perustuslaillisia ja nuorsuomalaisia. Talousvaikeuksista kärsinyt lehti pyrki laajentamaan levikkialuettaan Virolahdelle, Miehikkälään ja Luumäelle. Se jouduttiin lopettamaan kannattamattomana.


title: Säkkijärven Sanomat

text: Kerran viikossa ilmestynyt lehti painettiin Viipurissa. Vuonna 1900 sillä oli noin tuhat tilaajaa. Päätoimittajina työskentelivät Matti Heinonen (1898–1899), Simo Junnola (vastaava toimittaja 1900–1905) V. Tuunanen (1902–1904) ja Primus Leppänen (1904–1905).


title: Säkkijärven Sanomat

text: Vuonna 1936 Säkkijärvellä ilmestyi toinen "Säkkijärven Sanomat" -niminen lehti.


title: Pascal Dupraz

text: Pascal Dupraz (s. 19. syyskuuta 1962) on ranskalainen jalkapallovalmentaja ja entinen hyökkääjä.


title: Pascal Dupraz

text: Dupraz aloitti pelaajauransa FC Sochaux'ssa vuonna 1980. Peliaika jäi vähäiseksi ja ura jatkui jo seuraavana vuonna CS Thononiin. Kaikkiaan Dupraz pelasi useissa eri seuroissa Ranskan alemmilla sarjatasoilla, pisimpään FC Brest Armoriquessa neljä kautta. Dupraz siirtyi FC Gaillardin joukkueeseen vuonna 1991 ja kaksi vuotta myöhemmin hänestä tuli seuran pelaajavalmentaja. Pelaajauransa Dupraz lopetti vuonna 2000 ja jatkoi vielä kolme vuotta Gaillardin päävalmentajana.


title: Pascal Dupraz

text: Vuosina Dupraz valmensi Croix-de-Savoie 74:ää 2003–2006 ja toimi seuran urheilutoimenjohtajana 2006–2007. Vuonna 2007 Croix-de-Savoie 74 ja Olympique Thonon-Chablais yhdistyivät Olympique Croix-de-Savoie 74:ksi, joka Danonen Franck Riboudin tultua mukaan seuran johtoon vaihtoi nimensä Évian Thonon Gaillardiksi. Dupraz valmensi seuraa vuoteen 2009 saakka, kunnes siirtyi urheilutoimenjohtaksi.


title: Pascal Dupraz

text: Syyskuussa 2012 Dupraz palasi Évianin päävalmentajaksi Pablo Correan saatua potkut. Duprazin johdolla Évian eteni Coupe de Francen finaaliin ensimmäistä kertaa seuran historiassa. Mestaruus jäi kuitenkin haaveeksi, kun FC Girondins de Bordeaux voitti finaalin maalein 3–2. Duprazin johdolla Évian oli liigassa 16:s ja kaudella 2013/14 kaksi pykälää korkeammalla. Kesäkuussa 2015 Dupraz sai potkut yritettyään edistää poikansa työtehtäviin liittyvien väärinkäytösten vuoksi.


title: Pascal Dupraz

text: Maaliskuun alussa 2016 Dupraz palasi valmennustehtäviin liigan putoamiskamppailuun juuttuneen Toulousen päävalmentajana. Dupraz teki seuran kanssa kaksivuotisen sopimuksen. Pesti alkoi murheellisesti, kun Dupraz joutui huonovointisuuden vuoksi sairaalaan ennen ensimmäistä otteluaan Olympique de Marseillea vastaan. Toulouse kuitenkin piristyi kauden lopussa ja hävisi Duprazin alaisuudessa vain kolme kymmenestä liigaottelusta ja nousi pisteen erolla Stade de Reimsiin viimeiselle säilyjän paikalle. Kaudella 2016/17 Toulouse pelasi tasapaksun kauden sijoittuen liigan alempaan keskikastiin sijalle 13. Duprazin kolmannella Toulouse-kaudella seura aloitti hyvin ja oli parhaimmillaan jopa sarjassa yhdeksäntenä, mutta kauden vanhetessa Toulouse hyytyi putoamiskamppailuun. Seuran vajottua toiseksi viimeiseksi tammikuussa 2018, sai Dupraz potkut tehtävästään.


title: Sapphire (1651)

text: Sapphire oli Englannin tasavallan laivaston vuonna 1651 vesillelaskettu 38-tykkinen neljännen luokan linjalaiva.


title: Sapphire (1651)

text: Alus tilattiin Deptfordin telakalta, jossa rakennustöistä vastasi Peter Pett. Se laskettiin vesille vuonna 1651.


title: Sapphire (1651)

text: Ensimmäisessä Englannin–Hollannin sodassa alus osallistui 19. toukokuuta 1652 Doverin taisteluun.


title: Sapphire (1651)

text: Alus haaksirikkoutui 31. maaliskuuta 1670 ajettuaan karille Sisiliassa paetessaan kapteenin neljäksi algerialaiseksi merirosvoalukseksi olettamaa alusta. Alukset eivät kuitenkaan olleet merirosvoaluksia, ja Pearce sekä hänen ensimmäinen luutnanttinsa Andrew Logan ammuttiin pelkuruudesta 26. elokuuta Deptfordissa.


title: Terijoki (lehti)

text: Terijoki oli Terijoella vuosina 1908–1909 ilmestynyt paikallislehti.


title: Terijoki (lehti)

text: Paikkakunnan liikemiesten perustama "Terijoki" siirtyi pian Mikko Uotisen julkaisemaksi ja toimittamaksi. Viipurissa kahdesti viikossa painettu lehti oli poliittisesti sitoutumaton. Se lopetettiin kannattamattomana.


title: William Murdoch

text: William Murdoch -nimisiä henkilöitä ovat:


title: The Iceman (vuoden 2012 elokuva)

text: The Iceman on vuonna 2013 ensi-iltansa saanut Ariel Vromenin ohjaama yhdysvaltalainen rikoselokuva. Elokuvaa esitettiin vuonna 2012 useilla elokuvajuhlilla.


title: The Iceman (vuoden 2012 elokuva)

text: Tositapahtumiin perustuva elokuva kertoo palkkamurhaaja Richard Kuklinskista, joka eli kaksoiselämää. Perheelleen hän esitti työskentelevänsä valuuttasijoittajana, mutta todellisuudessa hänen leipätyönsä olivat mafiapäällikkö Roy DeMeon toimeksiantoja. Alun perin hän työskenteli elokuvalaboratoriossa. Elokuvan pääosaa Richard Kuklinskia näyttelee Michael Shannon ja hänen vaimoaan Deborahia (todellisuudessa nimeltään Barbara) Winona Ryder.


title: The Iceman (vuoden 2012 elokuva)

text: Toisin kuin elokuvassa annetaan ymmärtää, Kuklinski oli perheensäkin parissa väkivaltainen. Hänen vaimonsa Barbara Kuklinski on kertonut myöhemmin, että hän pelkäsi miestään jatkuvasti ja toivoi tämän kuolemaa, samoin lapset, jotka jopa suunnittelivat isänsä tappamista. Kuklinski oli psykopaatti, joka käyttäytyi vaimoaan kohtaan omistavan mustasukkaisesti. Barbara Kuklinski on luonnehtinut haastattelussa Kuklinskia sairaaksi.


title: Michael Billig

text: Michael Billig (s. 1947) on brittiläinen sosiaalipsykologi ja sosiaalitieteiden professori Loughborough’n yliopistossa. Hänet tunnetaan erityisesti klassisen retoriikan tutkimuksen yhdistämisestä sosiaalipsykologiaan.


title: Michael Billig

text: Michael Billig syntyi vuonna 1947 Lontoossa juutalaiseen perheeseen. Nuoruusiässä hän lähti opiskelemaan psykologiaa ja filosofiaa Bristolin yliopistoon. Billig ei pitänyt aluksi psykologiaa mielenkiintoisena, mutta asenne muuttui hänen kohdattuaan sosiaalipsykologi Henri Tajfelin. Tajfelin ajatusmaailma korosti ihmisten toimintaa, ajattelua ja identiteettiä yhteiskunnallisessa kontekstissa, kritisoiden tuolloin vallitsevaa kokeellista psykologian tutkimusta. Kokeellisella tutkimuksella ei Tajfelin mukaan ollut minkäänlaista yhteiskunnallista merkitystä. Billig teki väitöskirjansa nojaten Tajfelin aiempiin pienryhmäkokeisiin.


title: Michael Billig

text: Vastapainoksi yksilökeskeiselle ajattelutavalle, Billig korosti ideologian käsitettä, jonka hän oli omaksunut Karl Marxilta ja Karl Mannheimilta. Yksilökeskeisellä ajattelutavalla Billig viittasi ajattelutapaan, jonka mukaan toimintaa voitiin selittää vain yksilön ominaisuuksilla. Ideologialla Billig tarkoitti olemassa olevaa uskomus- ja ajattelujärjestelmää jonka jokin ryhmä jakoi keskenään. 1980-luvulla Billig alkoikin tutkia nuorten poliittisia mielipiteitä vastapainoksi yksilöiden tasapainoisuushakuisuudelle eli yhtenäisyysteorialle. Billig pyrki osoittamaan, että ihmisen ajattelu sisälsi ristiriitaisia ja epäloogisiakin elementtejä. Hän näki arkisen kielenkäytön perustuvan avoimeen keskusteluun, kun taas tieteellinen kielenkäyttö pyrki löytämään objektiivisia totuuksia ja sulkemaan päättelyketjun. Näin ollen Billig puolsi väitettä, jonka mukaan todelliset keskustelut syntyvät, kun vältellään tekoneutraalisuutta, herätetään ristiriitoja ja argumentoidaan erilaisten näkökulmien puolesta.


title: Michael Billig

text:
Billig näki ideologian eli uskomusjärjestelmän antavan ainekset ajattelulle. Tästä juontuu arkiajattelun ristiriitaisuus, jota Billig kutsui dilemmaattisuudeksi. Dilemmattisessa ajattelussa molemmat vaihtoehdot olivat joko yhtä huonoja tai yhtä hyviä. Billigin mukaan vallitsevat ideologiat ilmenevät ihmisten ajatteluista ja puheista.
Hän tutki minkälaisia ajatuksia ideologia antaa arkiajattelulle, ja miten se heijastuu osana laajempaa yhteiskunnallista kontekstia. Esimerkkinä heijastumisesta arkipuheessa oli kuningaskuntien alamaisten aseman suhteuttaminen suhteessa kuninkaallisiin ja näin ollen eriarvoisuuksien oikeuttaminen.


title: Michael Billig

text: Billigin elämässä alkoi uusi elämänvaihe hänen päädyttyään Loughborough’n yliopistolle tutkimaan kieltä ja vaikuttamista. Billig muodosti yhdessä muutaman muun opettajan kanssa Discourse and Rhetoric Group -nimisen ryhmän. Tämä ryhmä kritisoi vallalla ollutta kongnitiivista psykologiaa ja pyrki palauttamaan antiikin ajan merkittävien henkilöiden esim. Platonin ja Aristoteleen oppeja nykytutkimuksen käyttöön. Heidän mukaansa antiikin aikana määritelty ajattelun käsite luotiin tuolloin eikä se ole sen jälkeen juuri kehittynyt. Ajattelun nähtiin olevan sääntöjen luomista, neuvottelua ja kieltämistä sekä luonteeltaan argumentatiivista. Billig julkaisi työnsä pohjalta Arguing and Thinking-kirjan, joka kuuluu hänen pääteoksiinsa.


title: Michael Billig

text:
Kirjan ja ryhmän ajamien aatteiden perusteella syntyi uusi suuntaus, retorinen sosiaalipsykologia joka on vakiinnuttanut paikkansa psykologiassa. Lähestymistapa perustuu väitteelle, jonka mukaan jokaiselle väitteelle on olemassa vasta-argumentti. Tässä yhdistyvät niin antiikin ajan ajattelijoiden kuin myös uuden retoriikan ja argumentaation tutkimuksen lähestymistavat.
Vielä 1980-luvulla retoriikan katsottiin olevan enimmikseen ihmisten manipuloimista. Billig kuitenkin korosti retoriikan olevan sääntöjen noudattamista ja argumenttien luomista, joista taas seurasi vasta-argumentteja eikä suinkaan vain yksimielisyyttä ja manipulaatiota. Billig otti esimerkiksi peliteorian, jonka mukaan ihmiset ovat perusolemukseltaan sääntöjen ja roolien vankeja. Vasta-argumentiksi pystyi näin ollen muodostamaan väitteen, jonka mukaan ihmiset ovat samalla myös sääntöjen ja roolien luojia sekä rikkojia.
Billig käytti eksplisiittisyyden ja implisiittisyyden käsitteitä jatkoargumenttien muodostamisessa. Hän esim. mainitsi ihmisen, joka kannattaa eksplisiittisesti kuolemanrangaistusta, vastustavan samalla implisiittisesti armahdusta.


title: Michael Billig

text: Billigin mukaan oleellista oli asenteellisten ilmauksien vaihtuvuus saman yksilön kohdalla, ja eri konteksteissa esiinnousevat nousevat erityyppiset vasta-argumentit. Tähän nojautui retorinen taitavuus, eli kyky huomioida ja kumota mahdollisemman monta vasta-argumentti siinä kontekstissa, jossa puhuja sen esittää ja näin saada kuulijat puolelleen. Kieli ja ajattelu ovat argumentatiivisia, minkä vuoksi logiikan säännöt eivät tuoneet apua niiden tutkimiseen.


title: Matjaž Markič

text: Matjaž Markič (s. 12. tammikuuta 1983 Koper) on slovenialainen uimari. Hän edustaa PK Koper -seuraa ja on pituudeltaan 197 cm.


title: Matjaž Markič

text: Markič saavutti junioreiden EM-kilpailuissa hopeaa 50 metrin rintauinnissa Vallettassa 2001. Hän oli samassa lajissa kahdestoista Barcelonan MM-kilpailuissa 2003 ja seitsemäs Dublinin lyhyen radan EM-kilpailuissa 2003. Vuonna 2004 hän sai 50 metrin rintauinnissa pronssia Madridin pitkän radan EM-kilpailuissa ajalla 28,24, oli kahdeksas Indianapolisin lyhyen radan MM-kilpailuissa ja neljäs Wienin lyhyen radan EM-kilpailuissa.


title: Matjaž Markič

text: Markič saavutti 2005 pronssia 50 metrin rintauinnissa sekä Almerian Välimeren kilpailuissa ajalla 28,24 että Triesten lyhyen radan EM-kilpailuissa ajalla 27,08. Montrealin MM-kilpailuissa hän oli samassa lajissa kymmenes. Hän sai 50 metrin rintauinnissa pronssia myös Budapestin pitkän radan EM-kilpailuissa 2006 ajalla 27,87. Seuraavana vuonna hän oli samassa lajissa viidestoista Melbournen MM-kilpailuissa ja neljäs Debrecenin lyhyen radan EM-kilpailuissa.


title: Matjaž Markič

text: Markič sijoittui Eindhovenin pitkän radan EM-kilpailuissa 2008 viidenneksi 50 metrin rintauinnissa. Pekingin olympialaisissa hän oli 100 metrin rintauinnissa 24:s. Hän voitti saman vuoden Rijekan lyhyen radan EM-kilpailuissa kultaa 50 metrin rintauinnissa ajalla 26,47 ja sijoittui kuudenneksi 100 metrin rintauinnissa. Rooman MM-kilpailuissa 2009 hän oli 50 metrin rintauinnissa kuudes.


title: Matjaž Markič

text: Markič sijoittui lyhyen radan EM-kilpailuissa 50 metrin rintauinnissa viidenneksi Istanbulissa 2009 ja seitsemänneksi Eindhovenissa 2010. Hän oli samassa lajissa kymmenes Shanghain MM-kilpailuissa 2011 ja viides Debrecenin pitkän radan EM-kilpailuissa 2012.


title: Sumatranpitta

text: Sumatranpitta ("Pitta schneideri") on pittojen heimoon kuuluva varpuslintu.


title: Sumatranpitta

text: Sumatranpittaa tavataan Indonesiassa Sumatran saarella ja sen levinneisyysalueen pinta-ala on noin 66 100 km. Sen populaatioksi on arvioitu 3 500–15 000 yksilöä. Lajia uhkaa elinympäristöjen tuhoutuminen, ja se on luokiteltu vaarantuneeksi.


title: Abraham Kingelin

text: Abraham Kingelin (19. joulukuuta 1788 Keuruu – 18. tammikuuta 1849 Turku) oli suomalainen kauppias, laivanvarustaja ja teollisuudenharjoittaja. Häntä pidetään 1800-luvun alkupuolen merkittävimpänä turkulaisena liikemiehenä, joka vaikutti merkittävästi myös Turun sivistys- ja kulttuurielämään. Hän oli mukana perustamassa muun muassa Littoisten verkatehdasta 1823 ja Turun höyrylaivayhtiötä 1835. Hän sai kauppaneuvoksen arvon 1835.


title: Abraham Kingelin

text: Abraham Kingelin varttui Keuruun kappalaisen poikana. Viidentoista vuoden iässä vuonna 1803 hän lähti Turkuun Christian Birckstedtin kauppa-apulaiseksi ja ryhtyi noin vuosikymmentä myöhemmin itsenäiseksi kauppiaaksi. Hän sai 1814 porvarinoikeudet suola- ja sekatavarakauppaan ja perusti aluksi yhteisyrityksen kauppias Gabriel Forsströmin kanssa, kunnes heidän tiensä erosivat 1818 ja Kingelin jatkoi itsenäisenä yrittäjänä.


title: Abraham Kingelin

text: Kingelinin suurmyymälässä myytiin elintarvikkeita, tupakkaa, posliini- ja teräsastioita sekä siemeniä ja kukkasipuleita. Laivanvarustajana Kingelin omisti aluksia jotka toivat Suomeen suolaa, kahvia, viljaa, alkoholijuomia ja hedelmiä. Pietarin suunnasta hän tuotti Suomeen venäläisiä nahkatavaroita ja muun muassa manteleita.


title: Abraham Kingelin

text: Ulkomaankauppa oli niin kannattavaa, että Kingelin ilmoitti 1824 luopuvansa kokonaan vähittäiskaupasta, mutta Turun palon 1827 jälkeinen jälleenrakennustarve muutti suunnitelmat. Laivanvarustustoiminta kasvoi, kun Kingelin peri appiukkonsa Matts Serénin kuoleman 1838 jälkeen tältä monia laivaosuuksia ja nousi Turun merkittävimmäksi varustajaksi. Hän omisti ison osan myös purjekangastehtaasta ja Turun vanhasta laivaveistämöstä, jonka johtajanakin hän jonkin aikaa toimi. Kingelin oli aloitteentekijänä vuonna 1835 perustetun Turun höyrylaivaosakeyhtiön (Åbo Ångfartygbolag) syntymisessä. Yhtiö ajautui kuitenkin konkurssiin Kingelinin kuolinvuonna 1849.


title: Abraham Kingelin

text: Kingelinin osittain tai kokonaan omistamat teollisuusyritykset (Littoisten verkatehdas, vanha laivatelakka, vanha purjekangastehdas sekä Tourulan kartanon yhteydessä toiminut pieni lasitehdas) työllistivät vuonna 1847 yhteensä yli 200 henkeä. Kingelin oli mukana myös valtakunnanlaajuisessa työnvälityksessä, laivakaluston huutokauppatoiminnassa, kiinteistönvälityksessä, lainanannossa, Venäjän ja Ruotsin välisessä valuuttakaupassa sekä vakuutustoiminnassa. Vuonna 1822 hän oli taustavaikuttajana Turun Säästöpankin perustamisessa. Kingelin toteutumattomia hankkeita olivat muun muassa olutpanimo ja sokeritehdas, joka toteutui Auran sokeritehtaana vasta Kingelinin kuoltua. Kingelin oli yhdessä muun muassa Carl Gustaf Eschnerin kanssa mukana suomalais-venäläisessä valaanpyyntiyhtiössä, joka ei menestynyt.


title: Abraham Kingelin

text: Vuonna 1842 Kingelin valittiin 1842 ainoana porvarissäädyn edustajana Suomen Pankin pankkivaltuuskuntaan. Kulttuurin alalla hänet tunnettiin erityisesti teatteri- ja musiikkiharrastuksestaan ja tuestaan eri alojen koulutukselle. Hänen ansiostaan Turkuun perustettiin Suomen ensimmäinen kauppakoulu 1839, ja synnyinpitäjäänsä Keuruulle hän lahjoitti varoja muun muassa kutomakoulun perustamiseksi. Kingelin toimi kaupunginvanhimpien jäsenenä, kämnerinoikeudessa ja hallioikeudessa, monissa lautakunnissa, Suomen raamattu- ja evankelisessa seurassa, Suomalaisen Kirjallisuuden Seurassa, Suomen Taideyhdistyksessä, Suomen Puutarhayhdistyksessä sekä useissa pohjoismaisissa seuroissa. Suomen Talousseura palkitsi hänet muun muassa aktiivisuudesta Mustialan maatalousoppilaitoksen perustamisessa.


title: Abraham Kingelin

text: Kingelin avioitui vuonna 1819 Kemiöstä kotoisin olleen turkulaiskauppiaan Matts Serénin ainoan tyttären Charlotta Dorothean kanssa. Heidän 17 lapsestaan viisi poikaa ja kolme tyttöä sai varttua aikuisiksi. Jatkajaa heistä ei kuitenkaan löytynyt, vaan Kingelinin kauppahuoneen johtoon nousi kauppias ja Kingelinin entinen kirjanpitäjä Carl Magnus Dahlström, joka oli avioitunut Kingelinin tyttären Sofia Karolinan kanssa 1844.


title: Abraham Kingelin

text: Turun Piispankadulla sijaitsevassa Ett Hem -museossa yksi huone on sisustettu kauppaneuvos Kingelinin kodista peräisin olevilla esineillä. Saman kadun varren puistossa on säilynyt myös pieni Kingelinin huvimaja, joka on nykyisin Hus Lindman -ravintolan kesäterassina.


title: Sulttaanipitta

text: Sulttaanipitta ("Pitta caerulea") on pittojen heimoon kuuluva varpuslintu.


title: Sulttaanipitta

text: Sulttaanipittaa tavataan Bruneissa, Indonesiassa, Malesiassa, Myanmarissa ja Thaimaassa, ja sen levinneisyysalueen pinta-ala on noin 1 130 000 km. Lajin on kuvattu olevan harvinainen, ja se on vähenemässä elinympäristöjen tuhoutumisen vuoksi. Se on luokiteltu silmälläpidettäväksi.


title: Safiiripitta

text: Safiiripitta ("Pitta cyanea") on pittojen heimoon kuuluva varpuslintu.


title: Safiiripitta

text: Safiiripittaa tavataan Bangladeshissa, Intiassa, Kambodžassa, Kiinassa, Laosissa, Myanmarissa, Thaimaassa ja Vietnamissa, ja sen levinneisyysalueen pinta-ala on noin 1 020 000 km². Laji on luokiteltu elinvoimaiseksi.


title: Rakennusinsinöörit ja -arkkitehdit RIA

text: Rakennusinsinöörit ja -arkkitehdit RIA ry on ammattikorkeakouluista ja teknillisistä oppilaitoksista valmistuneiden rakennusalan toimihenkilöiden ja yrittäjien valtakunnallinen keskusliitto. RIA on perustettu 1951. RIAn tavoitteena on parantaa edustamiensa ammattikuntien toimintaedellytyksiä niin työ- kuin yhteiskuntaelämässä. RIA järjestää opintomatkoja, ammatillista koulutusta, työmaakäyntejä, tuote-esittelyjä, liikunta- ja muita tapahtumia. RIAan kuuluu 18 jäsenyhdistystä. RIAssa on noin 10 000 jäsentä. RIA on STTK:n jäsenliitto. RIA:n puheenjohtajana toimii RI Pekka Kampman.


title: Tommi Visto

text: Tommi Visto (s. 5. syyskuuta 1965 Vammala) on suomalainen uransa päättänyt jalkapalloilija. Hän pelasi 1990-luvulla 120 Ykkösen ottelua Joutsenon Kullervossa sekä kauden 1992 Veikkausliigaa Jarossa. IFK Willmanstrandin kanssa hän saavutti futsalin Suomen-mestaruuden vuonna 2000.


title: Tommi Visto

text: Hyökkääjänä pelannut Visto on Vammalan Palloseuran kasvatti. Hän liittyi Lappeenrannan Pallon joukkueeseen kaudella 1987, jolloin joukkueen sarjataso oli III divisioona (myöhemmältä nimeltään Kolmonen). Visto teki 26 maalia ja LaPa nousi II divisioonaan (Kakkonen), jossa hän pelasi joukkueen kanssa kaudet 1988–1989.


title: Tommi Visto

text: Kaudeksi 1990 Visto siirtyi I divisioonaan (Ykkönen) nousseeseen Joutsenon Kullervoon, mikä aiheutti riitaa LaPan ja JoKun välille. JoKu katsoi Viston sopimuksen päättyneen ja sopimuksessa olleen pykälän mahdollistaneen vapaan siirtymisen, ja LaPa puolestaan piti itseään oikeutettuna siirtokorvaukseen. JoKu joutui lopulta maksamaan 60 000 markkaa saadakseen Viston pelikelpoiseksi. Seura vei tapauksen oikeuteen, mutta raastuvanoikeus asettui LaPan kannalle keväällä 1991 ja tuomio piti myös hovioikeudessa. Tuolloin elettiin aikaa ennen niin sanottua Bosman-sääntöä ja Suomen EU-jäsenyyttä.


title: Tommi Visto

text: JoKulle Visto teki kaudella 1990 viisi ja kaudella 1991 kahdeksan maalia. Ne siivittivät hänet kaudeksi 1992 pietarsaarelaisen Jaron Veikkausliiga-joukkueeseen. Liigadebyyttinsä Visto teki 2–2-tasapeliin päättyneessä vierasottelussa Helsingin Jalkapalloklubia vastaan 7. toukokuuta 1992. Kaikkiaan hän pelasi 18 liigaottelussa, joista kahdeksassa hän oli avauskokoonpanossa. Liigamaaleja hän teki neljä, mistä ensimmäisen 1–2-tappioon päättyneessä kotiottelussa Kuusysiä vastaan 21. toukokuuta.


title: Tommi Visto

text: Kaudeksi 1993 Visto palasi JoKuun eli Kultsuun ja teki jälleen kahdeksan maalia. Kauden 1995 hän pelasi Kolmosta Uus-Lavolan Peli-Pojissa, ja sen jälkeen taas kaudet 1996–1998 Kultsussa, niistä kausi 1997 Kakkosessa. Ykkösen otteluita Visto pelasi Kultsussa yhteensä 120, joissa hän teki 29 maalia. Hän oli Antti Salon (35) jälkeen Kultsun toiseksi paras maalintekijä seuran yhdeksän Ykkösen-kauden aikana. Vielä kaudella 2005 Visto pelasi yhden Ykkösen ottelun Rakuunoissa. Hän kuului myös IFK Willmanstrandin JKKI-joukkueeseen. WIFK pääsi Suomen Cupin fair play -finaaliin, jossa se kaatoi HIFK:n.


title: Tommi Visto

text: Visto pelasi myös futsalia. Hän saavutti useiden muiden Kultsun pelaajien tapaan lajin Suomen-mestaruuden WIFK:n kanssa vuonna 2000. Vuonna 2007 hän oli voittamassa FKKI-40-sarjan SM-kultaa.


title: Tobias Menzies

text: Tobias Menzies (koko nimeltään Hanan Tobias Simpson Menzies, s. 7. maaliskuuta 1974 Lontoo, Iso-Britannia), on brittiläinen näyttelijä, joka on tunnettu muun muassa roolistaan Edmure Tullyna televisiosarjassa "Game of Thrones" (2013–2016) sekä kaksoisroolistaan Frank Randallina ja Jonathan ”Musta Jaska” Randallina televisiosarjassa "Outlander – Matkantekijä" (2014–2017).


title: Aini Nevander

text:
Aini Nevander (24. tammikuuta 1871 Luhanka – 10. elokuuta 1954), oli suomalainen yhteiskunnallinen toimihenkilö.
Nevanderin vanhemmat olivat maanmittari Karl Gustaf Nevander ja Fina Streng. Nevander kävi tyttökoulun. Hän työskenteli Suomen hypoteekkiyhdistyksen kirjanpitäjänä, myöhemmin kassanhoitajana 1894–1910, sen jälkeen hän oli apukamreeri 1910–1914 ja vuodesta 1914 1. kamreeri. Hän oli Suomen Matkailijayhdistyksen toimitusjohtaja vuoteen 1922, Suomen käsityön ystävien johtaja 1923–1929. Luottamustoiissa hän oli Suomen Käsityön Ystävien johtokunnan jäsen vuodesta 1911, johtokunnan puheenjohtaja vuoteen 1922, Kansallisteatterin johtokunnan jäsen 1903–1915, Suomen naisten kansallisliiton sihteeri 1917, Lotta-Svärd-yhdistyksen Kulosaaren paikallisosaston puheenjohtaja 1920–1928, Kulosaaren yhdyskunnan valtuuston jäsen 1919–1922 ja Kulosaaren huvilakaupungin kunnanvaltuuston jäsen 1923–1945.


title: Aguri Shimizu

text: Aguri Shimizu (, s. 9. maaliskuuta 1992 Myōkō) on japanilainen yhdistetyn hiihtäjä. 172 senttimetriä pitkä ja 60 kilogrammaa painava Shimizu edustaa Euglena Ski Clubia.


title: Aguri Shimizu

text: Shimizu debytoi maailmancupissa tammikuussa 2009 Val di Fiemmen yhteislähtökilpailussa sijoittuen sijalle 50. Ensimmäiset pisteensä hän saavutti helmikuussa 2016 Val di Fiemmen suurmäen kilpailusta ollen 29:s. Hänen paras sijoituksensa maailmancupin osakilpailussa on 22. tila Val di Fiemmen suurmäen kilpailusta niin ikään helmikuulta 2016.


title: Aguri Shimizu

text: Shimizu on saavuttanut talviuniversiadeista kaksi kultaa yhteislähtökilpailuista vuosilta 2011 ja 2013, yhden joukkuehopean vuodelta 2015 ja pronssia normaalimäen kilpailusta ja joukkuekilpailusta vuodelta 2013.


title: Aguri Shimizu

text: Shimizun pikkuveli Reruhi Shimizu on mäkihypyn olympiamitalisti.


title: Worcester (1651)

text: Worcester oli Englannin tasavallan laivaston vuonna 1651 vesillelaskettu 48-tykkinen kolmannen luokan linjalaiva.


title: Worcester (1651)

text: Alus tilattiin neljännen luokan linjalaivana Woolwichin telakalta, jossa rakennustöistä vastasi Andrew Burrell. Alus muutettiin jo rakennustöiden aikana kolmannen luokan linjalaivaksi, mutta sen lyhyys mahdollisti ainoastaan 12 tykkiporttia alemmalle kannelle ja 11 ylemmälle. Se laskettiin vesille mahdollisesti syyskuussa vuonna 1651.


title: Worcester (1651)

text: Alus otettiin palvelukseen vuonna 1651 päällikkönään Charles Thorowgood. Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun. Vuoden lopulla aluksen päällikkönä oli Anthony Young ja seuraavana vuonna George Dakins. Vuoden 1653 lopulla aluksen päällikkönä oli William Hill, joka oli päällikkönä vuoteen 1654 saakka. Vuonna 1656 aluksen päällikkönä oli Robert Nixon, joka luopui tehtävästä vasta vuonna 1659. Vuonna 1660 Dakins oli jälleen aluksen päällikkönä.


title: Worcester (1651)

text: Alus nimettiin kuningasvallan palauttamisen jälkeen vuonna 1660 HMS "Dunkirkiksi". Aluksen päällikkönä oli Anthony Enning, ja 1. helmikuuta 1662 alus oli kommodori James Leyn (Marlboroughin jaarli) lippulaivana päällikkönään Arnold Brown, joka oli tehtävässä 27. heinäkuuta 1663 saakka. Alus lähti Bombayhin edustamaan kuningas Jaakko II:ta alueella. Alus päälliköksi tuli 4. lokakuuta 1664 John Kempthorne, joka oli tehtävässä 25. marraskuuta saakka. Aluksen päällikkyyden vastaanotti 2. joulukuuta Robert Sansom, joka oli tehtävässä 24. helmikuuta 1665 saakka, ja 3. huhtikuuta 1665 aluksen päälliköksi tuli John Hayward, joka oli tehtävässä 7. kesäkuuta 1666 saakka. Alus osallistui 3. kesäkuuta 1665 Lowestoftin taisteluun sinisen laivueen keskimmäisessä osastossa. Se osallistui 1.-4. huhtikuuta 1666 punaisen laivueen etummaisessa osastossa neljän päivän taisteluun, jossa aluksen miehistöstä sai surmansa 11 ja haavoittui 31. Aluksen päällikkyyden vastaanotti 8. kesäkuuta John Waterworth, joka oli tehtävässä 11. lokakuuta 1667 saakka. Alus osallistui 21. heinäkuuta 1666 Pyhän Jaakon päivän taisteluun valkoisen laivueen etummaisessa osastossa.


title: Worcester (1651)

text: Aluksen päällikkönä oli 10. toukokuuta 1668 alkaen John Wetwang, joka oli tehtävässä 13. kesäkuuta 1667 asti. Aluksen päälliköksi tuli 15. tammikuuta 1672 Francis Courtney, joka luopui tehtävästä 9. joulukuuta. Courtney kuitenkin nimettiin 6. tammikuuta 1673 uudelleen aluksen päälliköksi. Alus osallistui Solebayn taisteluun 28. toukokuuta 1672 punaisen laivueen etummaisessa osastossa ja Schooneveldin taisteluihin 28. toukokuuta ja 4. kesäkuuta 1673 sinisen laivueen keskimmäisessä osastossa. Aluksen ollessa edelleen sinisessä laivueessa se osallistui Texelin taisteluun 11. elokuuta, jolloin Courtney sai surmansa. Aluksen päälliköksi nimitettiin 14. elokuuta Charles Roydon, joka oli tehtävässä 4. huhtikuuta 1674 asti.


title: Worcester (1651)

text: Sen tykkien lukumäärä kasvatettiin 60 tykkiin vuonna 1677. Kanaalin laivastoon liitetyn aluksen päällikkönä oli 17. tammikuuta 1678 alkaen John Ashby, joka oli tehtävässä 8. heinäkuuta 1679 asti. Tämän jälkeen alus makasi ankkurissa Portsmouthissa, kunnes se palautettiin palvelukseen 21. joulukuuta 1690 Länsi-Intian matkaavan osaston lippulaivana päällikkönään Lawrence Wright. Osasto lähti merelle 8. maaliskuuta 1690.


title: Worcester (1651)

text: Alus modernisoitin Blackwallissa vuosina 1690–1692 Amiraliteetin 17. syyskuuta 1790 antaman määräyksen mukaisesti. Muutostöiden aikana aluksen runkoa laajennettiin. Se palautettiin palvelukseen vuonna 1692 päällikkönään James Watt, joka sai surmansa 31. toukokuuta 1693. Alus oli vuonna 1693 Länsi-Intiassa Wheelerin laivasto-osastossa. Vuonna 1694 aluksen päällikkönä oli Thomas Dilkes. Alus valtasi 12. toukokuuta 1694 Scillyn edustalla "La Diligencen" ja yhdessä HMS "Weymouthin" kanssa 54-tykkisen linjalaivan "L'Invinciblen" 17. kesäkuuta.


title: Worcester (1651)

text: Alus oli vuonna 1695 Robert Wilmottin, joka sai surmansa syyskuussa, lippulaivana Länsi-Intiassa. Vuonna 1696 aluksen päällikkönä oli Thomas Butler ja se oli Irlannin vesillä. Alus muutettiin 60-tykkiseksi neljännen luokan linjalaivaksi vuosina 1695–1696. Vuonna 1697 aluksen päällikkönä oli Thomas Robinson sen ollessa Pohjanmerellä suojaamassa saattueita. Seuraavan vuoden syyskuussa aluksen päällikkyyden vastaanotti John Huntingdon, ja alus palveli Länsi-Intiassa, mistä se palasi Britteinsaarille vuonna 1703.


title: Worcester (1651)

text: Aluksen uudelleen rakentaminen tilattiin 20. syyskuuta 1701 Henry Johnsonilta Blackwallista, ja alus laskettiin vesille 60-tykkisenä neljännen luokan linjalaivana joulukuussa 1704.


title: Worcester (1651)

text: Alus otettiin palvelukseen vuonna 1705 päällikkönään Henry Grenville, joka oli tehtävässä aina vuoteen 1708 asti. Se palveli Byngin laivaston mukana Kanaalissa ja Biskajanlahdella. Alus valtasi 22. syyskuuta Kanaalissa kaappari "Le Hocquartin". Vuoden 1707 alus palveli Välimerellä vuoteen 1708, jolloin aluksen päällikkönä oli Thomas Butler, jonka sotaoikeus erotti laivastosta kesäkuussa 1711. Alus osallistui Minorcan operaatioihin syyskuussa 1708. Talven 1708–1709 alus kuului Sir Edward Whitakerin laivueeseen sekä vuoden 1709 Bungin laivastoon Välimerellä.


title: Worcester (1651)

text: Alus oli vuonna 1711 mukana St. Lawrencen retkellä. Kesäkuussa aluksen päälliköksi tuli Augustine Rouse ja myöhemmin samana vuonna vielä Henry Gore, joka oli tehtävässä vuoteen 1714. Alus palveli vuonna 1712 Kanaalissa ja seuraavan vuoden Välimerellä. Vuonna 1714 alus sijoitettiin vartiolaivaksi Plymouthiin, ja se poistettiin palveluksesta vuoden lopulla joulukuussa.


title: Worcester (1651)

text: Alus modernisoitiin Plymouthissa lokakuusta 1716 helmikuuhun 1717. Aluksella havaitut viat ja puutteet korjattiin ennen sen siirtoa Välimerelle vuonna 1718. Alus palautettiin palvelukseen vuonna 1718 päällikkönään Sir Francis Drake, joka oli tehtävässä seuraavaan vuoteen. Alus osallistui 11. elokuuta 1718 Cape Passaron taisteluun. Aluksen päällikkyyden vastaanotti vuonna 1720 Archibald Hamilton, ja alus jatkoi palvelustaan Välimerellä. Alus varustettiin vartiolaivaksi Plymouthissa vuonna 1723.


title: Worcester (1651)

text: Vuonna 1723 aluksen päällikkönä oli Francis Hume, joka oli tehtävässä vuoteen 1726. Alus oli vuosina 1723–1725 vartiolaivana Plymouthissa, missä se varustettiin Länsi-Intiaan siirtoa varten vuonna 1726. Alus kuului vielä samana vuonna Länsi-Intiassa palvelleeseen Hosierin laivasto-osastoon. Se oli Porto Bellossa vuonna 1726, ja seuraavana vuonna sen päällikkönä oli Sir Yelverton Peyton, joka oli tehtävässä vuoteen 1728.


title: Worcester (1651)

text: Alus purettiin heinäkuussa 1729 Plymouthissa, ja käyttökelpoiset osat lähetettiin Portsmouthiin uudelleen rakentamista varten.


title: Worcester (1651)

text: Aluksen uudelleen rakentaminen tilattiin 12. syyskuuta 1729 Portsmouthista, jossa rakennustöistä vastasi Joseph Allin. Se rakennettiin vuoden 1719 hankintojen () mukaisena uudelleen 60-tykkisenä neljännen luokan aluksena. Työt aloitettiin tammikuussa 1731, ja alus laskettiin vesille 3. syyskuuta 1734. Alus valmistui 1. helmikuuta 1735.


title: Worcester (1651)

text: Alus otettiin palvelukseen vuonna 1735 päällikkönään Digby Dent, joka oli tehtävässä vuoteen 1737. Alus oli Jamaikalla vuosina 1736–1737. Elokuussa 1737 aluksen päälliköksi tuli Thomas Fox, ja alus palveli kotivesillä. Alus poistettiin palveluksesta 23. syyskuuta 1738.


title: Worcester (1651)

text: Alus oli syyskuusta 1738 lokakuuhun 1739 modernisoitavana ja varustettavana Sheernessissä, ja se palautettiin palvelukseen lokakuussa Ferrolin edustalla olleeseen Balchinin johtamaan laivueeseen päällikkönään Edward Baker, joka oli tehtävässä vuoteen 1740. Alus kuului heinäkuusta syyskuuhun Norrisin johtamaan laivastoon. Se lähti 26. lokakuuta Oglen johtaman osaston mukana Länsi-Intiaan. Aluksen päällikkönä oli vuonna 1741 Thomas Cooper, joka oli tehtävässä vuoteen 1743. Alus osallistui Cartagenan operaatioihin maaliskuusta huhtikuuhun 1741, ja se oli jälleen Länsi-Intiassa vuonna 1742. Alus huollettiin Plymouthissa maaliskuusta kesäkuuhun 1742. Aluksen päälliköksi tuli vuonna 1743 Charles Purvis, ja alus siirrettiin Välimerelle, missä se osallistui Toulonin taisteluun 11. helmikuuta 1744.


title: Worcester (1651)

text: Välimerellä olleen aluksen päällikkönä oli vuonna 1744 Charles Saunders ja seuraavana vuonna James Young, joka oli tehtävässä vuoteen 1746 saakka. Aluksen kunto tarkastettiin 23. syyskuuta 1748 ja uudelleen 29. lokakuuta. Amiraliteetin 8. marraskuuta tekemän päätöksen mukaisesti alus romutettiin. Romutus saatiin päätökseen maaliskuussa 1749 Woolwichissa.


title: Chuck E. Cheese’s

text: Chuck E. Cheese’s (aikaisemmin Chuck E. Cheese’s Pizza Time Theatre ja Chuck E. Cheese’s Pizza) on yhdysvaltalainen Nolan Bushnellin perustama ravintolaketju. Ketjun omistaa CEC Entertainment, Inc. ja sen päätoimipaikka sijaitsee Irvingissä, Texasissa. Ravintoloissa tarjoillaan muun muassa pizzaa ja siellä on kolikkopelejä, huvipuistolaitteita ja laulavia robottimaskotteja. Ketjun nimi tulee sen päämaskotista Chuck E. Cheesestä, laulavasta komediallisesta hiirestä.


title: Chuck E. Cheese’s

text: Ketjun ensimmäinen ravintola, Chuck E. Cheese’s Pizza Time Theatre avattiin vuonna 1977. Sen oli perustanut toinen Atarin perustajista, Nolan Bushnell, joka tunnetaan muun muassa pelistä "Pong".


title: Chuck E. Cheese’s

text:
Chuck E. Cheese’s ja sen kilpailija ShowBiz Pizza Place yhdistyivät vuonna 1984, jolloin syntyi "ShowBiz Pizza Time, Inc.", josta tuli vuonna 1998 "CEC Entertainment, Inc.", joka operoi 577 ravintolaa ympäri Amerikkaa (2014).
Ravintoloissa myydään pizzan lisäksi muun muassa leipiä ja salaatteja. Jotkut ravintolat myyvät myös olutta ja viiniä.


title: Reetta Kivelä

text: Reetta Kivelä (s. 1977) on suomalainen elintarviketieteiden tohtori ja kaurapohjaisen kasviproteiinituotteen, nyhtökauran, toinen kehittäjä. Kivelä valittiin vuoden 2015 joulukuussa Vuoden nuoreksi tutkijayrittäjäksi. Hän oli silloin 39-vuotias.


title: Reetta Kivelä

text: Kivelä on perustanut nyhtökauraa tuottavan Gold & Green Foods -nimisen yrityksen yhdessä Maija Itkosen kanssa ja työskentelee yrityksen teknologiajohtajana.


title: Stanisława Leszczyńska

text: Stanisława Leszczyńska oli Auschwitzissa toiminut puolalainen kätilö, joka osallistui 3 000 lapsen synnytykseen.


title: Glorija Kotnik

text: Glorija Kotnik (1. kesäkuuta 1989 Slovenj Gradec, Slovenian ST, Jugoslavia) on slovenialainen lumilautailija. Hänen lajeinaan ovat paripujottelu ja -suurpujottelu.


title: Glorija Kotnik

text: Kotnik osallistui olympialaisiin vuosina 2010 ja 2014. Vancouverissa 2010 hän oli parisuurpujottelun lopputuloksissa sijalla 27. Sočhissa 2014 hän oli parisuurpujottelun 24:s ja paripujottelun 23:s. Hän oli Sočhissa Slovenian ainoa naislumilautailija.


title: Glorija Kotnik

text: Lumilautailun maailmanmestaruuskilpailuissa Kotnik on kilpaillut viidesti, vuosina 2007, 2009, 2011, 2013 ja 2015. Jokaisissa kilpailuissa hän on kilpaillut sekä paripujottelussa että -suurpujottelussa. Pujottelun paras sijoitus on vuoden 2009 21:s sija ja suurpujottelussa vuoden 2011 23:s sija.


title: Glorija Kotnik

text: Lumilautailun maailmancupissa Kotnik debytoi kaudella 2005–2006. Paras yksittäisen kilpailun sijoitus on yhdeksäs sijoitus paripujottelusta kaudelta 2013–2014 Italian Carezzasta.


title: Glorija Kotnik

text: Kotnik loukkaantui elokuussa 2015, eikä ole sen jälkeen kilpaillut.


title: Corfitz Ulfeldt

text: Corfitz Ulfeldt (1606–1664) oli tanskalainen poliitikko ja kreivi. Ulfeldt pääsi Kristian IV:n suosioon ja avioitui vuonna 1636 tämän ja Kirstine Munkin tyttären Leonora Kristinan kanssa. Hän herätti runsaasti pahennusta vallankäytöllään ja yhdessä vaimonsa kanssa viettämällään loisteliaalla elämäntavalla. Vuonna 1637 Corfitz Ulfeldt pääsi Kööpenhaminan käskynhaltijaksi ja vuonna 1643 valtakunnan hovimestariksi. Hän nousi Tanskan mahtavimmaksi virkamieheksi, mutta Fredrik III ei pitänyt hänen ylpeydestään eikä voitonhimostaan. Häntä ja hänen vaimoaan syytettiin väärinkäytöksistä. Ulfeldt muutti Alankomaihin ja myöhemmin Ruotsiin. Siellä hän oli Kaarle X:n palveluksessa ja vuonna 1658 puolusti Roskilden rauhanneuvotteluissa Ruotsia ja sai takaisin arvonsa ja omaisuutensa, mutta hänet erotettiin virastaan hänen loukattuaan kirjeellään kuningasta. Ulfeldt pakeni tämän jälkeen Kööpenhaminaan. Hän joutui vankeuteen, minkä jälkeen hänen annetiin viettää aikaa Ellensborgin linnassa. Vuonna 1662 hän siirtyi Alankomaihin, missä vehkeili isänmaataan vastaan yhdessä Brandenburgin vaaliruhtinaan kanssa. Loppuaikansa hän oleskeli lähes lainsuojattomana eri puolilla Eurooppaa.


title: Portsmouth (1650)

text: Portsmouth oli Englannin tasavallan laivaston vuonna 1651 vesillelaskettu 38-tykkinen neljännen luokan linjalaiva.


title: Portsmouth (1650)

text: Alus tilattiin Portsmouthin telakalta, jossa rakennustöistä vastasi Eastwood. Se laskettiin vesille vuonna 1651.


title: Portsmouth (1650)

text: Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun.


title: Portsmouth (1650)

text: Aluksen aseistus kasvatettiin 46-tykkiseksi vuonna 1677. Se tuhoutui taistelussa vuonna 1689 räjähtämällä.


title: Kansojen taistelun muistomerkki

text: Kansojen taistelun muistomerkki () on Saksan Leipzigiin vuonna 1913 pystytetty suurikokoinen monumentti. Se on omistettu Napoleonin sotiin kuuluvan vuonna 1813 käydyn Leipzigin taistelun muistolle, ja sen on suunnitellut taiteilija Bruno Schmitz. Muistomerkki valmistui taistelun satavuotisjuhlan aikaan.


title: Kansojen taistelun muistomerkki

text: Muistomerkki on 91 metriä korkea ja pohjapinta-alaltaan 70 × 80 metriä. Se koostuu betonirungosta, joka on verhoiltu 26 500 porfyriittigraniittisella kivellä. Ylätasanteelle johtavat portaat sisältävät yli 500 askelmaa. Muistomerkin rakennustyöt kestivät 15 vuotta.


title: Kansojen taistelun muistomerkki

text: Vuosien mittaan muistomerkille annettiin eri merkityksiä, ja sen edustalla pidettiin propagandistisia tilaisuuksia. Kun Saksa joutui vuonna 1914 ensimmäiseen maailmansotaan, muistomerkille annettiin isänmaallinen merkitys. Natsiaikana isänmaallisuus pyrittiin liittämään Saksan myyttiseen sotilashistoriaan. DDR-kaudella muistomerkin haluttiin esittävän Saksan ja Neuvostoliiton ystävyyttä.


title: Uroš Murn

text: Uroš Murn (s. 9. helmikuuta 1975 Novo mesto) on slovenialainen maantiepyöräilijä, joka kilpaili ammattilaisena 1997–2010. Hän edusti slovenialaista KRKA - Telekom Slovenije -joukkuetta 1997–2000, italialaisia Mobilvetta Design - Formaggi Trentiniä 2001–2002 ja Formaggi Pinzolo Fiavè - Ciarrocchi Immobiliarea 2003, sveitsiläistä Phonak Hearing Systems -tallia 2004–2006, yhdysvaltalaista Discovery Channel Pro Cycling Teamia 2007 ja slovenialaista Adria Mobilia 2008–2010.


title: Uroš Murn

text: Lähteet: Cycling Archives, Pro Cycling Stats


title: 3-kinuklidinyylibentsilaatti

text: 3-kinuklidinyylibentsilaatti eli BZ (CHNO) on bentsiilihapon ja 3-kinuklidinolin muodostama estereihin kuuluva orgaaninen yhdiste. Yhdistettä voidaan käyttää kemiallisena aseena. 3-kinuklidinyylibentsilaatti on kemiallisten aseiden kieltosopimuksen liitteen 2 alainen kemikaali.


title: 3-kinuklidinyylibentsilaatti

text: Huoneenlämpötilassa 3-kinuklidinyylibentsilaatti on valkoista kiteistä ainetta. Yhdiste liukenee vain hieman veteen, mutta paremmin happoliuoksiin ja moniin polaarisiin orgaanisiin liuottimiin. Kemikaali hydrolysoituu emäksisissä olosuhteissa bentsiilihapoksi ja 3-kinuklidinoliksi. 3-kinuklidinyylibentsilaatin vaikutukset muistuttavat atropiinin vaikutuksia, ja yhdiste on muskariinisten kolinergisten reseptorien antagonisti. Aineelle altistumisen vaikutukset alkavat ilmetä noin puolen tunnin kuluttua altistumisesta aineelle, ovat voimakkaimmillaan noin 4–10 tunnin jälkeen ja voivat kestää jopa neljä vuorokautta. Yhdiste läpäisee veri-aivoesteen. Myrkytyksen oireita ovat sekavuus, hämmentyneisyys, näkö- ja kuulohallusinaatiot, muisti- ja tarkkaavaisuusongelmat ja psykomotoristen toimintojen heikentyminen. Oireet heikentyvät noin 2–4 vuorokauden kuluessa ja kyvyt palaavat normaaleiksi. 3-kinuklidinyylibentsilaatti on optisesti aktiivinen molekyyli ja R-enantiomeeri sitoutuu S-enantiomeeria voimakkaammin muskariinisiin kolinergisiin reseptoreihin.


title: 3-kinuklidinyylibentsilaatti

text: 3-Kinuklidinyylibentsilaattia voidaan valmistaa metyylibentsilaatin ja 3-kinuklidinolin välisellä vaihtoesteröintireaktiolla.


title: Olga Oinola

text: Olga Adéle Oinola, vuoteen 1906 "Johansson" (2. heinäkuuta 1865 Leppävirta – 6. marraskuuta 1949) oli suomalainen kansakoulunopettaja.


title: Olga Oinola

text: Oinolan vanhemmat olivat maanmittari Josef Salomon Johansson ja Gustava Ehnberg. Oinola valmistui tyttökoulusta 1879, jatko-opistosta 1887. Hän teki opintomatkan Saksaan 1911 ja 1913.


title: Olga Oinola

text: Oinola oli Helsingin kaupungin yleisen suomalaisen kansakoulun opettaja 1888–1930, tyttöjen ammattikoulun äidinkielen ja terveysopin tuntiopettaja 1905–1923.


title: Olga Oinola

text: Hän oli myös monissa luottamustoimissa, kuten kaupunginvaltuuston jäsen (kok.) 1919–1920 ja 1931–1936, köyhäinhoitolautakunnan jäsen vuoteen 1936, Suomalaisen naisliiton keskushallituksen jäsen 1907–1949, puheenjohtaja 1913–1921 ja 1932–1934, Suomen opettajien raittiusliiton varapuheenjohtaja 1922–1932, puheenjohtaja 1932–1935, kunniajäsen 1935, Naisten raittiuskeskuksen varapuheenjohtaja 1921–1939, Naisopettajayhdistyksen puheenjohtaja vuodesta 1913.


title: Olga Oinola

text: Oinolan erityisen kiinnostuksen kohteita olivat yhteiskunnallinen työ, etenkin raittius- ja naisasia.


title: Christianus Cornelius Uhlenbeck

text: Christianus Cornelius Uhlenbeck (1866–1951) oli alankomaalainen kielentutkija. Uhlenbeck käsitteli sekä indoeurooppalaisia kieliä, baskia, eskimoa, Pohjois-Amerikan intiaanikieliä että uralilaisia kieliä. Hänen tutkimuksiaan on pidetty ansiokkaina.


title: Petrax Studiot

text: Petrax Studiot on vuonna 1993 perustettu musiikkistudio, joka sijaitsee Hollolan keskustassa. Sen omistavat Petri ja Tiina Rappula. Studio on rakennettu Rappulan maatilan yhteyteen.


title: Petrax Studiot

text: Yrityksen alkuaikoina äänitykset toteutettiin 8-raitaisella analoginauhurilla, ja vuonna 1995 raitamäärä kasvoi 24:ään. Studioilla on äänitetty muun muassa Apocalyptican, Nightwishin, Children of Bodomin, Entwinen, HIMin, Tarja Turusen ja Amorphiksen albumeita.


title: Suomalainen naisliitto

text: Suomalainen naisliitto on vuonna 1907 perustettu poliittisesti sitoutumaton naisjärjestö. Se julkaisee Minna-lehteä, joka on nimetty kirjailija Minna Canthin mukaan.


title: Suomalainen naisliitto

text: Järjestön ilmoituksen mukaan sen tehtävänä on "edistää tasa-arvoa, yhdenvertaisuutta ja oikeudenmukaisuutta, aktivoida naisia osallistumaan yhteiskunnalliseen toimintaan, korostaa yhteisöllisyyttä sekä kannustaa naisia kasvamaan henkisesti ja kehittämään itseään". Järjestö laatii toiminnalleen viisivuotissuunnitelman, ja sillä on vuosittain vaihtuva teema.


title: Suomalainen naisliitto

text: Järjestön historian alkuvaiheissa poliittinen sitoutumattomuus ei ollut selvä, vaan järjestö oli lähellä Nuorsuomalaista puoluetta. Riippumattomuus kuitenkin voitti.


title: Suomalainen naisliitto

text: Lähde puheenjohtajille vuoteen 2010 saakka:


Cape Canaveral Air Force Station Space Launch Complex 17 (SLC-17), aiemmin Launch Complex 17 (LC-17) oli rakettien laukaisukompleksi Cape Canaveral Air Force Stationissa Floridassa. Kompleksia on käytetty vuosina 1958–2011 Thor- ja Delta-rakettien laukaisuihin.


title: Cape Canaveral Air Force Station Space Launch Complex 17

text: Alustan rakentaminen alkoi huhtikuussa 1956, ja alusta valmistui saman vuoden marraskuussa. Kummankin alustan rakentamiseen kului noin 3,5 miljoonaa dollaria. Ensimmäinen PGM-17 Thor -ohjus laukaistiin 25. tammikuuta 1957 kompleksin alustalta 17B. Lento päättyi tosin raketin pudottua takaisin laukaisualustalle ja räjähdettyä. A-alustan ensimmäinen laukaisu tapahtui yli puoli vuotta myöhemmin 30. elokuuta 1957. Huhtikuusta 1958 alkaen A-alustaa käytettiin erilaisten luotainten ja satelliittien laukaisuun, ja saman vuoden elokuussa siirryttiin päivitettyyn Thor-Able I -rakettiin, joka laukaisi muun muassa kolme Pioneer-luotainta. Muita alustalta laukaistuja hyötykuormia olivat muun muassa Explorer, Transit, ja TIROS-satelliitit. Tammikuussa 1959 siirryttiin jatkokehitettyyn Thor-Able II -rakettiin, ja huhtikuussa 1960 tästä edelleen kehitettyyn Thor-Ablestariin. Ensimmäinen kiertoradan saavuttanut lento tapahtui 13. huhtikuuta 1960, kun Thor-Ablestar -raketti vei Transit 1B -satelliitin kiertoradalle.


text: Alustojen muutostyöt Delta-laukaisuja varten käynnistyivät 1960-luvun alulla. Ensimmäinen Delta-raketti nousi A-alustalta 13. toukokuuta 1960. Raketti laukaisi tuolloin Telestar 1:n, josta tuli ensimmäinen kaupallinen tietoliikennesatelliitti. B-alustan ensimmäinen Delta-laukaisu tapahtui muutama vuosi myöhemmin 1. heinäkuuta 1962. Kompleksia käytettiin syyskuusta 1963 helmikuuhun 1965 kaikkiaan kuuteen ASSET-paluukapselin koelaukaisuun. Kapselin oli tarkoitus demonstroida X-20 Dynasoar -projektiin liittyviä teknologioita. ASSET-ohjelman päätyttyä alusta siirtyi Yhdysvaltain ilmavoimilta NASAlle. Alusta siirtyi takaisin ilmavoimille vuonna 1988 Delta II -lentoja varten. Ensimmäinen Delta II -laukaisu tapahtui 14. helmikuuta 1989 SLC-17A:lta ja 14. helmikuuta 1990 SLC-17B:ltä.


text: Alustan suojabunkkerin käyttö päättyi Delta II -raketille 17A-alustalla sattuneen onnettomuuden jälkeen, ja lennonjohto siirtyi edellisen vuoden kesäkuussa valmistuneeseen uuteen, Delta III:a varten rakennettuun lennonjohtokeskukseen. B-alusta modifioitiin vuonna 1997 Delta III -laukaisuja varten. Raketti tosin tuhoutui kahdella ensimmäisellä laukaisullaan ja epäonnistui massasimulaattorin viemisessä halutulle radalle kolmannella lennollaan, minkä jälkeen raketin jatkokehityksestä luovuttiin. B-alusta oli Delta III:a varten tehtyjen modifikaatioiden ansiosta ainoa alusta, jolta pystyttiin laukaisemaan raskaampi Delta II Heavy -raketti, jolla laukaistiin muun muassa Mars-mönkijät Spirit ja Opportunity. SLC-17A:n viimeinen laukaisu tapahtui 24. maaliskuuta 2009, kun Delta II -raketti laukaisi GPS IIR -satelliitin kiertoradalle. SLC-17B:n viimeinen laukaisu tapahtui 10. syyskuuta 2011, kun Delta II laukaisi NASAn GRAIL-kuumission avaruuteen. Alustan suojabunkkerin purkutyöt päättyivät joulukuussa 2013.


title: Teresia Lönnström

text: Valborg Teresia Lönnström (o.s. Madsen-Bech; 13. joulukuuta 1895 Hanko – 4. marraskuuta 1986 Rauma) oli raumalainen teollisuus- ja kulttuurivaikuttaja. Hän oli raumalaisen metalliteollisuusyritys Lönnström-yhtiöiden pääomistaja vuosina 1944–1973. Hän toimi Lönnström-yhtiöiden johdossa miehensä Rafael Lönnströmin kuoleman jälkeen vuodesta 1944. Tuona aikana Lönnström-yhtiöistä kehittyi merkittävä, monialainen metalliteollisuusyritys. Lönnström sai teollisuusneuvoksen arvonimen vuonna 1974.


title: Teresia Lönnström

text: Vuonna 1973 Teresia Lönnström päätti myydä osake-enemmistönsä Huhtamäki-yhtymälle ja teki kaupan yhteydessä huomattavan lahjoituksen Suomen Kulttuurirahastolle. Hänen testamenttinsa mukaisesti perustettiin vuonna 1987 Teresia ja Rafael Lönnströmin Säätiö edistämään ja tukemaan kuvataiteita sekä ylläpitämään Teresia ja Rafael Lönnströmin kotimuseota.


title: Teresia Lönnström

text: Valborg Teresia Madsen-Bech syntyi 13. joulukuuta 1895 Hangossa, jonne hänen vanhempansa Mads ja Hanne Jensen-Bech olivat muuttaneet Tanskasta. Isä toimi meijerin johtajana. Kansakoulun jälkeen Teresia Madsen-Bech opiskeli Tanskassa Odensen luostarin yhteydessä toimineessa koulussa muun muassa ranskaa ja muotialaa. Palattuaan Suomeen hän avioitui luutnantti Rafael Lönnströmin (1892–1944) kanssa vuonna 1922.


title: Teresia Lönnström

text: Kapteeni Rafael Lönnström toimi armeijan aseseppäkoulun opettajana ja Sako Oy:n toimitusjohtajana 1920-luvulla. Vuonna 1929 hän perusti oman yrityksen Oy Sytyttimen valmistamaan patentoimiaan tykistön sytytinratkaisuja. Hän laajensi liiketoimintaansa perustamalla usean yhtiön yrityskokonaisuuden 1930-luvulla. Vuonna 1936 rakennettiin ammustehdas ja vuonna 1942 sytytintehdas Raumalle. Lönnströmit muuttivat tehtaiden mukana Helsingistä Raumalle. Syksyllä 1943 varmistui, että pääjohtaja Rafael Lönnström sairasti pitkälle edennyttä keuhkotuberkuloosia. Hän kuoli joulukuussa 1943. Rafael Lönnströmin kuoleman jälkeen Teresia Lönnströmistä tuli Lönnström-yhtiöiden pääosakas ja hän toimi yhtiöiden hallinnossa 30 vuoden ajan.


title: Teresia Lönnström

text: Jatkosodan jälkeen Lönnströmin tehtaiden ampumatarviketuotanto päättyi ja uusiksi tuotantoaloiksi muodostui vesihanateollisuus ja konepajateollisuus. Teresia Lönnström päätti myydä yhtiöt Huhtamäki-yhtymälle vuonna 1973. Samalla hän teki huomattavia lahjoituksia yleishyödyllisiin tarkoituksiin, muun muassa Suomen Kulttuurirahastolle ja Liikesivistysrahastolle. Suomen kulttuurirahastolle tehty lahjoitus oli yksi suurimpia rahastolle tehtyjä lahjoituksia. Kulttuurirahastoon perustettiin Teresia Lönnströmin nimikkorahasto, joka jakaa vuosittain apurahoja tieteelle ja taiteelle.


title: Teresia Lönnström

text: Teollisuusneuvos Teresia Lönnström kuoli 4. marraskuuta 1986. Hänen testamenttinsa mukaisesti Teresia ja Rafael Lönnströmin Säätiö ylläpitää hänen kodistaan muodostettua Teresia ja Rafael Lönnströmin kotimuseota Raumalla. Kotimuseossa asuintilojen sisustus on säilytetty siinä asussa, jossa se oli Teresia Lönnströmin aikaan. Kodin seinillä on esillä myös vanhempi osa Teresia ja Rafael Lönnströmin Säätiön taidekokoelmaa. Teresia ja Rafel Lönnströmin Säätiö ylläpitää kotimuseon lisäksi Lönnströmin taidemuseota, joka on vuodesta 2015 toiminut ns. seinättömänä museona. Vuosina 1992–2014 Lönnströmin taidemuseo toimi omassa museorakennuksessaan Raumalla ja keskittyi vaihtuviin nykytaiteen näyttelyihin.


title: Hans Uhlmann

text: Hans Uhlmann (27. marraskuuta 1900, Berliini – 1975) oli saksalainen kuvanveistäjä. Hän teki konstruktivistisia metalliveistoksia, joista monet ovat useavärisiä. Hän pyrki Karl Hartungin, Norbert Kricken sekä Brigitte Meier-Denninghoffin tavoin muodon viimeistelyyn erikoismuotojen vaalimisen vuoksi.


title: Headline Studio

text: Headline Studio on vuonna 1995 perustettu musiikkistudio, jonka perusti Yön entinen kitaristi Jani Viitanen lähdettyään yhtyeestä. Studion tilat sijaitsevat Tampereen keskustassa. Studiossa on äänitetty muun muassa Apulannan, Dave Lindholmin, Anssi Kelan, Popedan, YUP:n ja Pelle Miljoonan albumeita.


title: Headline Studio

text: Studioiden tiloissa toimii myös vuonna 2004 perustettu musiikkituotantoyhtiö Afterglow Music, joka on tuottanut muun muassa Olli Lindholmin, Suvi Teräsniskan ja Jonne Aaronin julkaisuja.


title: Deerhouse Studio

text: Deerhouse Studio on vuonna 1999 perustettu musiikkistudio, joka sijaitsee Tampereen Särkänniemen kaupunginosassa Onkiniemen alueella. Aikaisemmin äänitteet taltioitiin nauhalle ja nykyään kovalevylle. Studio tarjoaa alihankintana myös masterointeja ja levyjen painatusta. Studiolla ovät äänittäneet muun muassa Yö, Pate Mustajärvi, Topi Sorsakoski, Uniklubi, Juice Leskinen ja Nicole.


title: Deerhouse Studio

text: Keväällä 2008 Mikko Kangasjärven omistama musiikkituotantoyhtiö Afterglow Music osti studion liiketoiminnan.


title: Henrietta Swan Leavitt

text: Henrietta Swan Leavitt (4. heinäkuuta 1868 – 12. joulukuuta 1921) oli yhdysvaltalainen astronomi, joka kehitti luminositeetin eli tähtien säteilytehon mittamisen tutkiessaan sykkiviä Kefeiditähtiä. Hän julkaisi periaatteen vuosina 1908 ja 1912.


title: Henrietta Swan Leavitt

text: Leavittin työn pohjalta Edwin Hubble ja Vesto Slipher määrittelivät, että universumi on laajeneva (Hubblen laki).


title: Auran sokeritehdas

text: Auran sokeritehdas oli Turussa Aurajoen itärannalla Martin kaupunginosassa noin sata vuotta toiminut sokeritehdas. Se aloitti toimintansa vuonna 1859 ja lakkautettiin vuonna 1961.


title: Auran sokeritehdas

text: Jo 1700-luvulla Turussa, osoitteessa Läntinen Rantakatu 7 toimi Suomen vanhin sokeritehdas, joka lopetettiin vuonna 1824. Pian sen jälkeen ulkomailla kehitettiin uusi valmistustekniikka, jonka avulla sokeria voitiin valmistaa kannattavammin. Pian kauppiaiden yhteenliittymä päätti perustaa Turkuun uuden, ajanmukaisen sokeritehdasyhtiön "Aura Sockerbruks-Bolag". Kauppiaisiin kuuluivat Carl Magnus Dahlström (1805–1875), Fr. Spoof (1815–1891), Gustaf Adolf Lindblom, E. P. Thomé (1797–1859) ja Abraham Kingelinin poika Abraham Kingelin nuorempi (1820–1859).


title: Auran sokeritehdas

text: Sokeritehtaan suunnitteli kaupunginarkkitehti Georg Theodor Chiewitz, ja se muodostui neljästä suuresta punatiilisestä rakennuksesta. Se oli ensimmäinen varta vasten teollisuuslaitokseksi suunniteltu rakennuskokonaisuus Suomessa, ja siitä alkoi punatiilisen teollisuusrakentamisen perinne. Tuotanto alkoi vuonna 1859, ja Auran sokeritehtaasta tuli pian yksi Turun suurimmista työnantajista. Vuosien 1913–1914 paikkeilla työntekijöitä oli 166 ja tuotantoa 8 miljoonaa kiloa toppasokeria vuodessa, mikä vastasi 23 prosenttia Suomen koko sokerituotannosta. Raakasokeri tuotiin Karibianmeren saarilta kuten Kuubasta ja Jamaikalta.


title: Auran sokeritehdas

text: Vuonna 1918 tehdas fuusioitiin Suomen Sokeriin, jonka muita sokeritehtaat sijaitsivat Kotkassa, Vaasassa ja Helsingin Töölönlahden rannalla (Töölön sokeritehdas).


title: Auran sokeritehdas

text: Sotien jälkeen Auran sokeritehtaan kilpailukyky alkoi heiketä. Tähän vaikuttivat hankala sijainti ahtaalla keskustatontilla ilman rautatietä ja isojen laivojen pääsyä sekä vanhentunut valmistustekniikka. Tehtaalle saatiin lisää toimintavuosia, kun Naantalin sokeritehtaan ylijäämätuotetta, niin sanottua paksumehua alettiin jalostaa Auran tehtaalla palasokerin raaka-aineeksi.


title: Auran sokeritehdas

text: Auran sokeritehdas lakkautettiin vuoden 1961 aikana. Martinsillan vieressä sijaitseva tontti myytiin Armas Puolimatkalle, joka rakensi sokeritehtaan paikalle kerrostaloja. Sokerinrantana tunnetun asunto-osakeyhtiön nykyinen osoite on Itäinen Rantakatu 48–50.


title: Die Kalewainen in Pochjola

text: Die Kalewainen in Pochjola: Finnische Mythe in 4 Bildern frei nach dem Finnischen National-Epos Kalewala on Karl Müller-Berghausin (1829–1907) säveltämä nelinäytöksinen ooppera, joka perustuu Kalevalan sampo-taruston ja Pohjolan tyttären kosinnan tapahtumiin. Libreton kirjoitti Friedrich W. O. Spengler. Ooppera valmistui vuonna 1890, jolloin säveltäjä toimi Turun Soitannollisen Seuran kapellimestarina, ja säveltäjän elinaikana vain sen toinen näytös esitettiin konserttiesityksenä Turussa 17. helmikuuta 1890.


title: Die Kalewainen in Pochjola

text: Tyyliltään ooppera edustaa jälkiwagnerilaista saksalaista romanttista sankarioopperaa.


title: Die Kalewainen in Pochjola

text: "Die Kalewainen in Pochjola" on niin suurimuotoinen teos, ettei sille ollut Suomessa 1800-luvun lopulla esityspaikkaa eikä teokselle löytynyt riittävän kokoista miehitystä. Kantaesitystä suunniteltiin vuonna 1892 Hampurin oopperaan, mutta tämä hanke kariutui koleraepidemiaan. Säveltäjän kuoleman jälkeen teos jäi unohduksiin aina vuoteen 2017 saakka.


title: Die Kalewainen in Pochjola

text:
Sulho Ranta tarkasteli oopperaa vuonna 1933 ja arvosteli sen librettoa:
”Suurin vika lienee libretossa kuitenkin se — itse tyyliin ja ajatustapaan kajoamatta —, että siihen on koetettu ahtaa koko eepos, sen sijaan että olisi tyydytty johonkin tai joihinkin episodeihin. Kaikki sankarit jäävät pakostakin vähälle kuvailulle – –. ’Die Kalewainen in Pochjola’ pyrkii joka tapauksessa olemaan sankarirunoelma suureen tyyliin, vaikka sen paatos onkin onttoa ja sen lyyrillinen herkkyys sanaista helyä.”


title: Die Kalewainen in Pochjola

text:
Rannan mukaan teos on lähempänä Wagnerin "Tannhäuser"–"Lohengrin"-kautta kuin myöhäisempää "Tristan"-tyyliä. Oopperan musiikkia hän pitää keskinkertaisena:
”Johtoaiheet ovat läpikotaisin vain muistutusaiheita, ja niissä esiintyvät samankaltaiset piirteet (ylöspäinen sävelkulku, murtosointuisuus) vaikuttavat osaltaan, ettei oopperan musiikkiin tule persoonallista ilmettä. Yleensäkin on säveltäjälle melodisen keksinnän epäitsenäisyys ja voimattomuus suurin rajoitus, tuon tuostakin esiintyvä ’lainaileva’ piirre on tästä osoituksena.”


title: Die Kalewainen in Pochjola

text: Oopperassa on neljä näytöstä:


title: Die Kalewainen in Pochjola

text: Oopperan keskeiset henkilöhahmot ovat Louchi (sopraano), Wäinämöinen (basso), Achti eli Lemminkäinen (tenori), Ilmarinen (baritoni), Ismo (Pohjolan tytär; korkea sopraano) ja Luonnotar (Lemminkäisen äiti; mezzosopraano). Lisäksi teokseen kuuluu suuri kuoro.


title: Die Kalewainen in Pochjola

text: Teoksen orkesteripartituuri ja pianopartituuri on painettu Stuttgartissa 1890-luvun alussa, ja muun muassa Suomalaisen Kirjallisuuden Seuran kirjastossa käsikirjoitus ja partituuri ovat olleet kaiken aikaa saatavilla. Saksalais-itävaltalainen musiikkitieteilijä Elke Albrecht nosti teoksen 2010-luvulla unohduksista tehdessään väitöskirjaansa Kalevala-aiheisista oopperoista, ja Albrecht sai eri musiikki-ihmiset ja -instituutiot kiinnostumaan teoksesta niin, että se sai lopulta Leif Segerstamin johdolla näyttämöllisen kantaesityksensä Turun Logomo-salissa 28.2.2017.


title: Die Kalewainen in Pochjola

text: Ooppera muodostui kantaesitysproduktion kaikissa kuudessa esityksessä suurmenestykseksi – jokaisen esityksen lopussa yleisö nousi seisaaltaan osoittamaan suosiotaan. Müller-Berghausin erittäin suurella ammattitaidolla tehty ooppera tarjoaa kaikille viidelle pääosan esittäjälle todella suuret ja näyttävät oopperaroolit, joissa laulajat voivat näyttää kaiken vokaalisen osaamisensa ja musiikillisen ilmaisukykynsä. Myös libretto paljastui hyvin toimivaksi. Siten teoksen esittäminen muodostui merkkitapaukseksi, joka muutti käsityksiä suomalaisesta oopperahistoriasta, eikä sävellyksen vastaanotto vastannut lainkaan Sulho Rannan kriittistä arviota, jonka hän oli tehnyt ilmeisesti pelkän pianopartituurin perusteella perehtymättä orkesteripartituuriin.


title: Vahojärvi (Parkano)

text: Vahojärvi on Pirkanmaalla Parkanossa Vahojärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vahojärvi on osa Vahojärven–Aurejoen aluetta.


title: Vahojärvi (Parkano)

text: Järven pituus on 3,6 kilometriä, leveys 2,1 kilometriä ja pinta-ala 265 hehtaaria. Se sijaitsee Parkanon keskustasta 14 kilometriä kaakkoon. Järvi on karkeasti sanoen kolmiosainen. Pääosa järvestä muodostuu järven selästä, joka on 1,7 kilometriä pitkä ja 1,3 kilometriä leveä. Toisena osana voi pitää selästä etelään työntyvää 1,6 kilometriä pitkää Hähkiölahtea, jonka suu on 450 metriä leveä. Kolmas osa jää koillispäässä Rankanlahdella 50 metriä leveän salmen taakse, jossa sijaitsee Juvelanlahti, Soljanlahti ja Haukilahti. Aurejoki laskee Haukilahteen ja virtaa Juvelanlahden poikki Rankanlahdelle. Soljalahti jää näistä selvästi sivuun. Selän keskiosassa on matalikko, jossa on paljon kiviä ja kuusi saarta. Suurin saari Talassaari on 150 metriä pitkä. Muita saaria ovat Puskakari, Mustasaari ja Matales. Hähkiöniemen itäpuolella sijaitsevat pienet Haisevasaari ja Joopinkari. Jokaisen saaren pinta-ala on alle hehtaarin ja niiden yhteinen pinta-ala on 1,6 hehtaaria. Saarten rantaviivan yhteispituus on 1,2 kilometriä.


title: Vahojärvi (Parkano)

text: Järven ympäristö on moreenipohjaista metsämaastoa, jota täplittävät erilliset suot. Järveen laskeekin toistakymmentä metsä- tai pelto-ojaa. Suurimat laskuojat ovat järven pohjoisosaan laskeva Liesioja, joka on Liesijärven valuma-alueen laskuoja. Soljanlahteen laskee Myllyoja, joka on Markkolanlammen ja Ylisenlammen yhteinen laskuoja. Eteläiseen Hähkiölahteen laskee sekä Hähkiölammen laskuoja että junaradan ja tien alta Teerilammen ja Pitkälammen yhteinen laskuoja. Hähkiölahteen laske myös Mullilamminoja, joka on laajojen ojitettujen soiden sekä usean suolammen yhteinen laskuoja. Näitä lampia ovat Alinen Niittulampi, Kalantinlampi, Ylinen Niittulampi, Teerilampi, Susilampi, Ruuppalammi, Mullilampi, Iso Riutaslampi ja Pikku Riutaslampi. Idästä laskee järveen vielä Haisevanoja, joka on Pikkulammen laskuoja. Näiden laskuojien yhteinen vaikutus on pieni verrattuna Haukilahteen laskevaan Aurejoen vaikutukseen. Aurejoki huolehtii lähes kokonaan järven läpivirtauksesta, joka purkautuu länteen Vähäjärveen 10-metrisen salmen kautta.


title: Vahojärvi (Parkano)

text: Rantaviivan pituus on 17 kilometriä. Rannat ovat pääasiassa kangasmetsää, mutta paikoin peltoaukeat ulottuvat rantaan saakka. Näin on käynyt Hähkiölahden perällä, Vähäjärvestä erottavalla niemellä ja Haukilahdella. Järven ympäristössä sijaitsee yhdeksän maatilaa ja järven rantoihin on rakennettu noin 60 vapaa-ajan asuntoa. Järveä kiertää yleisiä ja yksityisiä teitä. Pohjoisen kautta kulkee yhdystie 13289, idässä kulkee lyhyt osuus Paronintietä, ja etelästä kulkee Saukonperältä tuleva yhdystie 13281. Tampere-Seinäjoki-junarata ohittaa Vahojärven länsipuolelta ja ylittää viereisen Vähäjärven. Vahojärven rautatieasema sijaitsee juuri Hähkiölahden kohdalla.


title: Vahojärvi (Parkano)

text: Pohjoisrannalla Salmenharjun alueella sijaitsee kolmiosainen luonnonsuojelualue.


title: Vahojärvi (Parkano)

text: Vahojärven tärkein saaliskala on hauki. Järvestä kalastetaan myös särkeä, muikkua, ahventa, kuhaa ja madetta. Järveen istutetaan siikaa.


title: Vahojärvi (Parkano)

text: Vahojärvi on ruskeavetinen, lievästi rehevöitynyt ja runsashumuksinen järvi, jonka ekologinen tila on hyvä ja kemiallinen tila on hyvää hieman huonompi. Järven vedenlaatua on tutkittu ainakin 9–10 kertaa, riippuen tutkittavasta suureesta, vuosina 1973–2015 (päivitetty 2.3.2016). Mittausten mukaan veden hapen kyllästysaste oli päällysvedessä (0–5 metriä) keskimäärin 83 % ja sen vaihteluväli oli 55–96 %. Järven syvänteessä eli alusvedessä vastaavat arvot olivat keskimäärin 54 % ja niiden arvot vaihtelivat välillä 14–77 %. Vastaavat hapen liukoisuusarvot olivat päällysvedessä keskimäärin 10,7 mg/l (milligrammaa litrassa) ja arvojen vaihteluväli oli 5,3–13,5 mg/l. Veden kokonaisfosforipitoisuus vaihteli 12–20 µg/l ja sen keskiarvo oli 15,6 µg/l. Alusvedessä suurin arvo saattoi kasvaa suureksikin, mutta keskiarvo oli vain hieman päällysveden keskiarvoa korkeampi. Vastaavat kokonaistyppipitoisuudet olivat 380–590 µg/l ja 498 µg/l. Alusvedessä nämä arvot olivat jonkin verran suuremmat. Veden sameus vaihteli 0,45–2,2 FNU ja oli keskimäärin 2,4 FNU.


title: Vahojärvi (Parkano)

text: Järvi kuuluu opastettuun melontareittiin Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.


title: Vahojärvi (Parkano)

text: Järven pohjoispäässä ja sen etelärannalla Haisevanojan vieressä sijaitsee kaksi uimarantaa.


title: Putte

text: Putte voi viitata seuraaviin asioihin:


title: Chantal Blaak

text: Chantal Blaak (s. 22. lokakuuta 1989 Rotterdam) on alankomaalainen maantiepyöräilijä. Hän edusti AA Drink Cycling Teamia 2008, Leontien.nl-joukkuetta 2009–2010, AA Drink - Leontien.nl:ää 2011–2012, Team Tibco - To The Top -joukkuetta 2013, Specialized - Lululemonia 2014 sekä Boels-Dolmans-tallia vuodesta 2015.


title: Chantal Blaak

text: Blaak voitti maailmancupiin kuuluneen Open de Suède Vårgårda -kilpailun 2014 sekä World Touriin kuuluneet Ronde van Drenthen ja Gent–Wevelgemin 2016. Hän voitti maantieajon maailmanmestaruuden 2017 Bergenissä 28 sekunnin erolla Katrin Garfootiin. Hän voitti World Tour -kilpailu Amstel Gold Racen 2018.


title: Chantal Blaak

text: Lähteet: Cycling Archives, Pro Cycling Stats


title: Karl Müller-Berghaus

text: Karl Müller-Berghaus (alk. Müller; 14. huhtikuuta 1829 Braunschweig – 11. marraskuuta 1907 Stuttgart) oli saksalainen viulisti, kapellimestari ja säveltäjä, joka työskenteli Suomessa Turun Soitannollisen Seuran orkesterin kapellimestarina 1886–1895 ja sävelsi ensimmäisen Kalevala-aiheisen oopperan "Die Kalewainen in Pochjola".


title: Karl Müller-Berghaus

text: Karl Müller syntyi musiikkisukuun, ja hän soitti ensiviulua niin kutsutussa nuoremmassa Müller-jousikvartetissa, jonka hän muodosti veljiensä kanssa. Hän työskenteli viulistina ja kapellimestarina eri puolilla Saksaa (Rostockissa, Wiesbadenissa, Stuttgartissa, Hampurissa) ja ulkomailla (Nizzassa, Turussa).


title: Karl Müller-Berghaus

text: Müller-Berghausin sävellystuotantoon kuuluu muun muassa kaksi jousikvartettoa, sinfonia, kantaatti "Jeftan tytär" sekä Suomessa sävelletty ooppera "Die Kalewainen in Pochjola".


title: Karl Müller-Berghaus

text: Nimi "Berghaus" on Müllerin vaimon laulaja Elviran tyttönimi.


title: HAT-P-32b

text: HAT-P-32b on eksoplaneetta joka kiertää G- tai F-tyypin tähteä HAT-P-32 noin 1 044 valovuoden päässä Aurinkokunnasta, Andromedan tähdistön suunnalla. Sen ja HAT-P-33b eksoplaneetan löytämisestä ilmoitettiin julkisesti 6. kesäkuuta 2011, mutta sen olemassaolosta oli viitteitä jo niinkin aikaisin kuin 2004. Eksoplaneetta on luultavasti tyypiltään kuuma jupiter, ja vaikka sen massa on hieman pienempi kuin Jupiterilla, se on kooltaan lähes kaksinkertainen.


title: HAT-P-32b

text: HAT-P-32b kiertää emotähteään 0,0344 AU:n etäisyydellä, ja sen kiertoaika on vain noin 2,15 vuorokautta. Lisäksi läheisyys emotähteen nostanee planeetan pintalämpötilan jopa 1 720 Kelviniin. Planeetan säde on poikkeuksellisen suuri, lähes 23 kertaa Maan säde, ja se onkin kooltaan kolmanneksi suurin tunnetuista eksoplaneetoista.


title: Oswald Mathias Ungers

text: Oswald Mathias Ungers (1926–2007) oli saksalainen arkkitehti, joka edusti uusrationalistista arkkitehtikoulukuntaa. Hänen työnsä ovat yleensä keskitettyjä, ankarapiirteisen formalistisia. Hänen töistään tunnettuja ovat ainakin Saksan arkkitehtuurimuseon (muutostyö 1984), Frankfurtissa olevat messurakennukset (1983–1984) ja Hampurin taidehallin lisärakennus (1986–1990).


title: Kyösti Urponen

text: Kyösti Vilho Juhani Urponen (s. 1943) on suomalainen sosiaalipolitiikan tutkija. Urponen valmistui vuonna 1970 Turun yliopistossa valtiotieteen kandidaatiksi pääaineenaan sosiaalipolitiikka, valtiotieteen lisensiaatiksi vuonna 1974, ja vuonna 1979 hän väitteli valtiotieteen tohtoriksi. Hän oli Joensuun yliopiston yhteiskuntapolitiikan apulaisprofessori 1981–1983 ja Lapin yliopiston sosiaalityön professori vuodesta 1984. Urponen on tutkinut sosiaalipolitiikan teoriaa ja sosiaalipolitiikan historiallista kehitystä. Hän jäi eläkkeelle lokakuun alussa 2008. Urponen on promovoitu Tallinan yliopiston kunniatohtoriksi 1997 ja Klaipedan yliopiston kunniatohtoriksi 2016.


title: Timo Metsola

text: Timo Metsola (s. 4. heinäkuuta 1975 Espoo) on helsinkiläinen yrittäjä ja asuntovaikuttaja. Hän on Vuokraturva Oy:n toimitusjohtaja ja hallituksen puheenjohtaja sekä Vuokraturva-yhtiöt -konsernin perustaja ja pääomistaja. Lisäksi Metsola käyttää päätösvaltaa sijoitusyhtiöissä Asuntosalkku Oy, Asuntosalkku Suomi Oy ja Asuntosalkku Eesti Oy. Hän on Suomen Vuokranantajat ry:n hallituksen jäsen ja Suomen Kiinteistönvälittäjäliiton vuokravälitysvaliokunnan puheenjohtaja sekä Nordic Business Forum -tapahtumat järjestävän Nordic Business Group -konsernin hallituksen jäsen.


title: Timo Metsola

text: Metsola on opiskellut nuoruudessaan musiikkia. Hänen säveltämästään musiikista on julkaistu 2016 painoksellaan kultalevyn rajan rikkonut levy "Lintuja tuulessa". Kappaleita levyllä esittävät muun muassa Sani, Pertti Jalonen ja Tapio Liinoja. Metsola laulaa levyllä itse kappaleet ”Pakoon itseltään”, ”Vanhat valokuvat” ja ”Maailma tänään”. Vuonna 2017 julkaistiin toinen levy "Kuiskaus", jolla esiintyvät edellä mainittujen lisäksi Arja Koriseva, Jouni Keronen, Hannu Lehtonen ja Mirkka Paajanen. Metsola laulaa levyllä itse kappaleen "Ei minnekään oo kiire". Vuonna 2018 julkaistiin Metsolan säveltämä ja sanoittama kappale "Jos rakkaus ois vesipisara", jota on kuunneltu suoratoistona yli miljoona kertaa. Kappale nousi marraskuussa 2018 Spotifyn Viral 50 –listan sijalle 4.


title: Timo Metsola

text: Metsola on harrastanut judoa, jossa paras saavutus on pronssimitali miesten Pohjoismaiden mestaruuskilpailuissa. Nykyään hän kuuluu Suomen Judoliiton hallitukseen.


title: Timo Metsola

text: Metsola on myös harrastanut shakkia. Hän pelasi 32 siirtoa kestäneen kaksinpelin suurmestari Garry Kasparovia vastaan Nordic Business Forum -tapahtumassa lokakuussa 2015. Metsolan mukaan taitava asuntosijoittaja toimii kuin taitava shakinpelaaja. Hän asemoituu pelissä varhain oikein ja välttää isoja virheitä.


title: Timo Metsola

text: Metsolan huomiota herättäneitä yhteiskunnallisia kannanottoja ovat olleet muun muassa ehdotus muuttotappiopaikkakuntien asuntojen romutuspalkkiosta sekä Metsolan itse kehittämien suurten sijoittajille verovähennyskelpoisten taloyhtiölainojen itsekriittinen vertaaminen ilmestyskirjan pedon luomiseen.


title: Timo Metsola

text: Yritysvalmentaja Jari Sarasvuo on toiminut Metsolan valmentajana liike-elämässä vuodesta 1997.


title: HIP Studiot

text: HIP Studiot on Pekka Ruuskan ja Ilkka Herkmanin vuonna 1995 perustama musiikkistudio, joka sijaitsee Helsingin Kruununhaassa. Sen painopiste on pop-, rock- ja jazzmusiikissa. Studiolla on vain kaksi vakituista työntekijää, sillä studiot ovat pääosin freelancer-käytössä.


title: HIP Studiot

text: Perustettaessaan joulukuussa 1995 studion ensimmäiset tilat olivat musiikkiliikkeen varastonperällä. Perinteikkäästä Millbrook-studiosta tuli osa HIP Studioita vuonna 1999.


title: HIP Studiot

text: HIP Studioilla ovat äänittäneet muun muassa Rajaton, Kwan, Maija Vilkkumaa, Mamba, Ismo Alanko, Zen Café ja Heikki Silvennoinen.


title: Ile Kallio Big Rock Band

text: Ile Kallio Big Rock Band on suomalainen rock - yhtye, jonka Ile Kallio, Okko Laru ja Patrik Eriksson perustivat keväällä 2013. Yhtyeen esikoisalbumi Shook Up! julkaistiin keväällä 2015.


title: Ile Kallio Big Rock Band

text:
Yhtyeen nettisivujen mukaan vuosina 2013–2015 yhtyeessä tenorisaksofonia soittanut Panu Syrjänen, trumpettia soittanut Mikko Koponen sekä baritonisaksofonia soittava Markus Holkko eivät ole enää mukana kokoonpanossa, vaan torvisektiosta vastaa tenorisaksofonia soittava Esa Niiva.
IKBRB julkaisi toisen studioalbuminsa "Right Now" 2. syyskuuta 2016.


title: Pico Bolívar

text: Pico Bolívar on Venezuelan korkein vuori. Vuoren korkeus on 4 978 metriä merenpinnan yläpuolella. Vuori sijaitsee Méridan osavaltiossa maan luoteisosassa. Vuori on nimetty venezuelalaisen vallankumousjohtajan Simón Bolívarin mukaan.


title: Philip Jackson (näyttelijä)

text: Philip Jackson (s. 18. kesäkuuta 1948) on brittiläinen näyttelijä. Hänet tunnetaan parhaiten ylikomisario Jappin roolista Agatha Christien menestysromaaneihin perustuvassa ITV:n televisiosarjassa "Hercule Poirot" (1989–2002, 2013) sekä apotti Hugon roolista "Robin of Sherwood" -sarjassa (1984–1986).


title: Philip Jackson (näyttelijä)

text: 2000-luvulla Jackson on näytellyt päärooleja muun muassa komediasarjoissa "Boomers", "Raised by Wolves", "Home Time" ja "Sugartown". Jackson on vierallut useissa tunnetuissa televisiosarjoissa kuten "Coronation Street", "A Touch of Frost", "Foylen sota", "Midsomerin murhat", "Sydämen asialla", "Pikku-Britannia", "Ylämaan kettu", "Vielä virtaa", "Hiljainen todistaja", "Cuckoo", "Murha paratiisissa" sekä "Ryhmä Pullman.


title: Philip Jackson (näyttelijä)

text: Hän on näytellyt myös elokuvissa "Kapina nuorisovankilassa", "Give My Regards to Broad Street", "Brassed Off", "Grow Your Own", "Mike Bassett: England Manager" sekä "My Week with Marilyn".


title: Philip Jackson (näyttelijä)

text: Jackson on naimisissa Sally Baxterin kanssa ja heillä on kaksi lasta, tytär Amy ja poika George.


title: Harri Kainulainen

text: Harri Kainulainen (s. 21. maaliskuuta 1996 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan keskushyökkääjä, mutta osaa pelata myös laidassa. Kainulainen laukoo oikealta.


title: Harri Kainulainen

text: Kainulainen on Hämeenlinnan Pallokerhon oma kasvatti. Hän voitti kaudella 2012–2013 B2-nuorten SM-sarjan pudotuspelien maalipörssin 11 osumallaan ja voitti kauden päätteeksi Suomenmestaruuden. Kaudella 2013–2014 Kainulainen oli HPK:n B-nuorten paras maalintekijä 20 osumallaan. Kauden 2014–2015 päätteeksi hän voitti A-nuorten SM-hopeaa.


title: Harri Kainulainen

text: Kaudella 2015–2016 Kainulainen nousi HPK:n A-nuorten varakapteeniksi. Hän nousi myös SM-liigajoukkueeseen lähtöjen ja loukkaantumisten myötä. Hän teki liigadebyyttinsä runkosarjan viidenneksi viimeisellä kierroksella 2. maaliskuuta 2016 Espoo Bluesia vastaan. Kainulainen sai ottelussa jääaikaa 8.43 minuuttia. Hän oli myös sijaiskärsijänä yhden kahden minuutin jäähyn verran, kun HPK sai joukkuerangaistuksen liian monesta pelaajasta jäällä. Ottelu jäi Kainulaiselle kauden ainoaksi SM-liigassa.


title: Harri Kainulainen

text: Elokuussa 2016 Kainulainen teki HPK:n kanssa 2+1-vuotisen SM-liigasopimuksen. Hänet nimettiin kaudeksi 2016–2017 seuran A-nuorten kapteeniksi. Kainulainen vietti joukkueessa suurimman osan kaudestaan. Hän oli tehoilla 25+24=49 HPK:n paras pistemies ja maalintekijä. Kainulainen sijoittui A-nuorten SM-liigan maalipörssissä neljänneksi ja jakoi pistepörssin seitsemännen sijan Lukon Matias Lainion kanssa. Hän jakoi myös sarjan alivoimamaalipörssin voiton Ilveksen Joona Koppasen kanssa neljällä osumallaan. Kainulainen valittiin A-nuorten SM-liigan joulukuun 2016 kuukauden pelaajaksi. Hän voitti kauden päätteeksi A-nuorten Suomenmestaruuden. HPK:n SM-liigajoukkueessa Kainulainen pelasi 11 runkosarjaottelua tehden kaksi maalia. Hän teki liigauransa avausmaalin uransa viidennessä SM-liigaottelussaan 14. helmikuuta 2017 ylivoimalla Pelicansia vastaan. Pasi Kivilä valitsi Kainulaisen ottelun Alumnien tähtien kakkostähdeksi. Hän pelasi kauden aikana miesten pelejä myös neljä ottelua lainalla Mestis-joukkue Lempäälän Kisassa.


title: Harri Kainulainen

text: Kainulainen oli ennen kautta 2017–2018 harjoitusotteluissa yllättäen HPK:n paras maalintekijä viidellä osumallaan. SM-liigan runkosarjassa hän teki varsinaisen tulokaskautensa aikana kuitenkin 34 runkosarjaottelussa tehot 2+3=5. Kainulainen edusti HPK:ta kauden aikana myös Spengler Cupissa. Hän pelasi myös yhden Mestis-ottelun lainalla LeKissä. Joulukuussa 2017 HPK käytti Kainulaisen sopimuksessa olleen option ja teki vuoden mittaisen jatkosopimuksen hänen kanssaan.


title: Harri Kainulainen

text: Kainulaisen lempinimi "Höylä" on peräisin "Kummeli" -sketsiohjelmasarjan hahmolta Harri "Höylä" Soikkelilta.


title: Pauline Moran

text: Pauline Moran (s. 1947 Blackpool, Lancashire, Englanti, Yhdistynyt kuningaskunta) on brittiläinen näyttelijä, juontaja ja astrologi. Hänet tunnetaan parhaiten Neiti Lemonin roolista Agatha Christien menestysromaaneihin perustuvasta televisiosarjasta "Hercule Poirot".


title: Teemu Karjalainen

text: Teemu Petteri Karjalainen (s. 29. toukokuuta 1995 Hämeenlinna) on suomalainen jääkiekkoilija, joka pelaa Suomi-sarjajoukkue JHT Kalajoessa. Hän on pelipaikaltaan keskushyökkääjä. Karjalainen laukoo oikealta.


title: Teemu Karjalainen

text: Karjalainen on Hämeenlinnan Pallokerhon kasvatti. Hän toimi kaudella 2010–2011 seuran C-nuorten kapteenina. Kaudella 2011–2012 Karjalainen toimi HPK:n B-nuorten varakapteenina. Kaudella 2012–2013 hän nousi joukkueen kapteeniksi ja oli HPK:n paras syöttäjä ja neljänneksi paras pistemies tehoilla 6+31=37.


title: Teemu Karjalainen

text: Kaudella 2015–2016 Karjalainen nousi HPK:n SM-liigajoukkueeseen lähtöjen ja loukkaantumisten myötä. Hän teki liigadebyyttinsä runkosarjan viidenneksi viimeisellä kierroksella 2. maaliskuuta 2016 Espoo Bluesia vastaan. Karjalainen sai ottelussa jääaikaa 10.19 minuuttia. Hän pelasi kauden aikana kaikkiaan neljä SM-liigaottelua ilman tehopisteitä.


title: Teemu Karjalainen

text: Kaudeksi 2016–2017 Karjalainen siirtyi vuoden mittaisella sopimuksella Suomi-sarjajoukkue Forssan Palloseuraan. Hän nousi joukkueen varakapteeniksi. Karjalaisen ensimmäinen kokonainen kausi miesten peleissä toi 31 runkosarjaottelussa tehot 9+23=32 ja yhdessä playoff-ottelussa yhden maalin. Kaudella 2017–2018 hän oli tehoilla 10+24=34 FPS:n toiseksi paras pistemies Jyri Waajakosken jälkeen. Karjalainen siirtyi kaudeksi 2018–2019 jatkamaan Suomi-sarjauraansa vuoden mittaisella sopimuksella JHT Kalajokeen.


title: Teemu Karjalainen

text: Karjalainen on ollut Suomen alle 17-vuotiaiden maajoukkueen mukana.


title: Teemu Karjalainen

text: Karjalainen valmistui ylioppilaaksi Hämeenlinnan lyseon lukiosta keväällä 2014.


title: Gabriel Petrović

text: Gabriel Petrović (s. 25. toukokuuta 1984 Solna, Ruotsi) on ruotsalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskikenttäpelaaja. Petrovićillä on myös Bosnia ja Hertsegovinan kansalaisuus.


title: Gabriel Petrović

text: Petrović aloitti ammattilaisuransa kotikaupunkinsa suurseurassa AIK:ssa vuonna 2002. Hän esiintyi yhteensä seitsemässä ottelussa ennen siirtymistään toiseen solnalaisseuraan, silloiseen FC Café Operaan, vuonna 2004. Petrović pelasi seurassa vain vuoden, ja palasi seuraavaksi kaudeksi takaisin AIK:hon. Tällä kertaa hän pelasi yhteensä 14 ottelussa, mutta myös visiitti AIK:hon jäi vain vuoden mittaiseksi.


title: Gabriel Petrović

text: Kaudeksi 2006 Petrović suuntasi Suomeen ja Veikkausliigassa pelanneeseen IFK Mariehamniin. Hän pelasi kaudella yhteensä 23 ottelussa, mutta palasi seuraavaksi vuodeksi Ruotsiin ja entiseen seuraansa Café Operaan, jonka nimi oli tosin vaihtunut FC Väsby Unitediksi. Tällä kertaa Petrović oli seurassa kaksi kautta, minkä jälkeen hän siirtyi kaudeksi 2009 Allsvenskaniin nousseen IF Brommapojkarnan riveihin. Hän vietti seurassa yhteensä seitsemän kautta, kunnes joulukuussa 2015 edessä oli jälleen paluu yhteen entisistä seuroista. IFK Mariehamn julkisti tehneensä kaksivuotisen sopimuksen Petrovićin kanssa.


Luettelo slovenialaisista olympiamitalisteista sisältää kaikki olympiamitalin voittaneet sloveenit. Slovenia oli vuodet 1896–1918 osa Itävalta-Unkaria, ja sloveenit kilpailivat Itävallan lipun alla. Vuodet 1918–1943 Slovenia oli osa Jugoslavian kuningaskuntaa ja vuodet 1943–1992 sosialistisena tasavaltana osa Jugoslavian liittotasavaltaa, joten sloveenit edustivat tuona aikana Jugoslaviaa. Sloveenit ovat edustaneet itsenäistä Slovenian tasavaltaa olympialaisissa vuoden 1992 talviolympialaisista lähtien.


title: Luettelo slovenialaisista olympiamitalisteista

text: Nykypäivän Sloveniaan osittain kuuluva Istria luovutettiin vuoden 1919 Saint-Germainin rauhassa Italialle. Alue muuttui Triesten vapaa-alueeksi vuonna 1947 Pariisin rauhansopimuksen jälkeen, ja lopulta vapaa-alueen toinen puolisko liitettiin osaksi Jugoslaviaa vuonna 1954. Sloveniaan nykypäivänä kuuluvat asutuskeskukset Izola, Koper, Piran ja Portorož kuuluivat Italiaan vuodet 1919–1947. Näiden aluemuutoksien myötä Italiaan jäi suuri sloveenien vähemmistö. Tähän etniseen ryhmään kuuluvat urheilijat edustavat Italiaa olympialaisissa. Italian sloveeneja ei katsota tässä luettelossa sloveeneiksi, vaan omaksi etniseksi vähemmistöksi.


text: Ensimmäinen slovenialainen olympiamitalisti oli miekkailija Rudolf Cvetko. Cvetko voitti hopeaa 1912 Tukholman olympialaisissa edustaen Itävaltaa. Cvetko oli myös ensimmäinen olympialaisissa kilpaillut sloveeni.


text: Menestynein sloveeni olympialaisissa on voimistelija Leon Štukelj, joka voitti yhteensä kuusi olympiamitalia. Neljä mitalia ovat voittaneet alppihiihtäjä Tina Maze sekä soutaja Iztok Čop.


title: Pia Wurtzbach

text: Pia Alonzo Wurtzbach (s. 24. syyskuuta 1989 Stuttgart, Baden-Württemberg, Saksa) on saksalais-filippiiniläinen näyttelijä, malli ja missi. Hän on vuoden 2015 Miss Universum.


title: Pia Wurtzbach

text: Wurtzbach syntyi saksalaiselle isälle ja filippiiniläiselle äidille Länsi-Saksassa. Perhe muutti Filippiineille hänen ollessaan 5-vuotias. Hänen vanhempansa erosivat hänen ollessaan 11-vuotias ja hänestä tuli perheen elättäjä näyttelijän ja mallin töillä. Wurtzbach puhuu sujuvasti cebuanoa, englantia ja tagalogia sekä alkeellista saksaa.


title: Pia Wurtzbach

text: Osallistuttuaan kahtena aiempana vuotena samaan kilpailuun, Wurtzbach voitti Miss Filippiinit -kilpailun vuonna 2015. Hän edusti maataan Miss Universum -kilpailussa Las Vegasissa 20. joulukuuta 2015. Juontaja Steve Harvey julisti ensin virheellisesti Miss Kolumbia Ariadna Gutiérrezin voittajaksi, mutta palasi lavalle ja korjasi Wurtzbachin olevan oikea voittaja. Wurtzbach on kolmas filippiiniläinen Miss Universum sitten Gloria Diazin voiton vuonna 1969 ja Margarita Moranin vuonna 1973.


title: Jan Kralj

text: Jan Kralj (3. maaliskuuta 1995 Ljubljana) on slovenialainen lumilautailija. Kralj on osallistunut kerran olympialaisiin, kolmesti MM-kilpailuihin ja laskenut 16 maailmancupin osakilpailua.


title: Jan Kralj

text: Kralj osallistui vuonna 2014 Sotšin talviolympialaisissa halfpipeen. Hän oli lopputuloksissa 29:s.


title: Jan Kralj

text: Maailmancupin osakilpailuissa Kraljin paras sijoitus on 13:s sija joulukuulta 2013 Rukalta.


title: Vuokraturva

text: Vuokraturva on vuokra-asuntojen välitystä ja asuntosijoittamisen palveluja tarjoava yritys. Vuokraturvaan kuuluva Myyntiturva myy asuntoja kiinteillä välityspalkkioilla. Vuokraturva kuuluu Timo Metsolan yritysryhmään.


title: Myyntiturva

text: Myyntiturva on osa Vuokraturva Oy:tä ja myy asuntoja kiinteillä välityspalkkioilla. Yhtiö kuuluu Timo Metsolan yritysryhmään.


title: ITC (yhtiö)

text: ITC Ltd on suuri intialainen, erityisesti tupakkateollisuuteen keskittynyt, nyttemmin kasvavasti monialainen holdingyhtiö. Yhtiön toiminta on jaettu neljään toimialueeseen: nopealiikkeiset kuluttajatuotteet, hotellit, paperi ja pakkaus sekä maatalousliiketoiminta. Nopealiikkeisiä kuluttajatuotteita ovat esimerkiksi tupakka, sikarit, leivonnaiset ja makeiset, paperikauppatuotteet ja pikaruoka. Maatalousliiketoimintaan kuuluu kaupankäyntiä esimerkiksi soijalla, mausteilla, kahvilla ja lehtitupakalla. Yhtiön kotipaikka on New Delhi.


title: ITC (yhtiö)

text: Yhtiön osake noteerataan Intian Mumbain molemmissa pörsseissä (BSE ja NSE). Maaliskuun 2016 alussa ITC Limited oli markkina-arvoltaan (261 403 crorea Intian rupiaa) Intian kolmanneksi suurin julkisesti noteerattu yhtiö.


title: ITC (yhtiö)

text: Yritys perustettiin 24. elokuuta 1910 nimellä "Imperial Tobacco Company of India Ltd". Vuonna 1970 yhtiön nimeksi vaihdettiin "India Tobacco Company Ltd" ja vuonna 1974 "I.T.C. Ltd". Yritysnimen pisteet saivat lähteä syyskuussa 2001. Koko toimintansa aikana yrityksen ydintuotteisiin ovat kuuluneet savukkeet ja lehtitupakka. Vuonna 1925 sai alkunsa pakkaus- ja painotuotteisiin liityvä liiketoiminta, joka tuki savukekauppaa ja josta kehittyi Intian hienostunein pakkausalan osaaja. Hotellitoiminta käynnistyi vuonna 1975 Chennaista hankitun hotellin myötä.


title: Rok Marguč

text: Rok Marguč (25. toukokuuta 1986 Celje, Slovenian ST, Jugoslavia) on slovenialainen lumilautailija ja maailmanmestari.


title: Rok Marguč

text: Marguč voitti paripujottelun maailmanmestaruuden vuonna 2013 Stonehamissa. Lisäksi hänellä on MM-hopea vuodelta 2011 ja MM-pronssit vuosilta 2011 ja 2015.


title: Rok Marguč

text: Olympialaisiin Marguč on osallistunut kahdesti, vuonna 2010 Vancouverissa ja vuonna 2014 Sotšissa. Vancouverissa hän oli parisuurpujottelussa 23:s. Sotšissa hän oli paripujottelun 12:s ja parisuurpujottelun viides.


title: Rok Marguč

text: Marguč on voittanut urallaan yhden maailmancupin osakilpailun ja ollut kolmen parhaan joukossa kuudesti. Hän oli parisuurpujottelun maailmancupin kolmas kaudella 2012–2013.


title: St. Andrew (1622)

text: St. Andrew oli Englannin kuninkaallisen laivaston vuonna 1622 vesillelaskettu 42-tykkinen toisen luokan linjalaiva.


title: St. Andrew (1622)

text: Alus tilattiin Deptfordin telakalta, missä rakennustöistä vastasi Burrell. Se laskettiin vesille 1622.


title: St. Andrew (1622)

text: Vuonna 1660 aluksen aseistuksena oli 56 tykkiä. Alus haaksirikkoutui vuonna 1666.


title: Triumph (1623)

text: Triumph oli Englannin kuninkaallisen laivaston vuonna 1623 vesillelaskettu 42-tykkinen toisen luokan linjalaiva.


title: Triumph (1623)

text: Alus tilattiin 3. helmikuuta 1623 Deptfordin telakalta, jossa rakennustöistä vastasi William Burrell. Se laskettiin vesille vielä samana vuonna.


title: Triumph (1623)

text: Vuonna 1660 aluksen tykkien lukumäärä oli 64, mutta sitä lisättiin vielä vuonna 1666 72:een. Alus myytiin vuonna 1688.


title: HMS Triumph (N18)

text: HMS Triumph (viirinumero N18) oli Britannian Kuninkaallisen laivaston vuonna 1939 vesillelaskettu T-luokan sukellusvene, joka tuhoutui toisessa maailmansodassa 14. tammikuuta 1942.


title: HMS Triumph (N18)

text: Alus tilattiin 6. marraskuuta 1936 Vickers Armstrongilta Barrow-in-Furnessista. Sen köli laskettiin 19. maaliskuuta 1937 ja alus laskettiin vesille 16. helmikuuta 1938. Alus otettiin palvelukseen 2. toukokuuta 1939.


title: HMS Triumph (N18)

text: "HMS Triumph" lähti 24. elokuuta 1939 Dundeestä partiointialueelleen Norjan etelärannikolle. Toisen maailmansodan alkaessa alus matka muuttui ensimmäiseksi sodan ajan partioksi. Alus palasi Dundeehen 8. syyskuuta. Alus aloitti toisen purjehduksen 23. syyskuuta Dundeesta siirtyen partiointi alueelleen Norjan etelärannikolle, mistä se palasi 9. lokakuuta.


title: HMS Triumph (N18)

text: Alus siirtyi 14. lokakuuta Dundeestä Rosythiin, mistä se aloitti kolmannen partiomatkansa 22. lokakuuta Skotlannin länsirannikolla lähellä St. Kildaa. Alus palasi 12. marraskuuta Rosythiin.


title: HMS Triumph (N18)

text: Alus osui 26. joulukuuta 1939 Saksan laivaston laskemaan miinaan Pohjanmerellä. etriä keulasta tuhoutui täysin, jolloin painerunko vaurioitui estäen sukeltamisen. Onneksi aluksen torpedot eivät räjähtäneet. Aluksen miehistön onnistui tuoda aluksensa satamaan kuninkaallisten ilmavoimien hävittäjien ja laivaston hävittäjien suojatessa paluumatkaa. Alus siirrettiin korjattavaksi Chathamin telakalle, mistä se vapautui vasta 27. syyskuuta.


title: HMS Triumph (N18)

text: Alus siirrettiin alkuvuodesta 1941 Välimerelle, missä se upotti italialaiset kauppalaivat "Marzanemin", "Colomba Lofaron", "Ninfean" ja "Monrosan". Lisäksi alus tuhosi apuvartiolaivat "V136/Tugnin F. Valoroson", "V190/Friedan" ja "V137/Trio Frassinettin" sekä pelastusalus "Herculeksen". Muita sukellusveneen upottamia aluksia olivat saksalainen rahtialus "Luvsee", kreikkalainen purjealukset "Panagiotis" ja "Aghia Paraskeva". Aluksen laukaisema torpedo vaurioitti myös tankkereita "Ardor" ja "Poseidore" sekä rahtialuksia "Sidamo" ja "Norburg".


title: HMS Triumph (N18)

text: Helmikuussa 1941 alus laski partiomatkallaan kommandoryhmän maihin Apulian rannikolla. Toukokuussa alus upotti kaksi alusta Calabrian rannikolla sekä Italian laivaston apuristeilijän "Ramb III":n Benghazin edustalla. Kesäkuussa alus upotti torpedoimalla Italian laivaston sukellusvene "Salpan" Metra Matruhin edustalla käytyään ensin tykistötaistelua sukellusveneen kanssa. Partiomatkalla heinäkuussa alus upotti 500-tonnin rahtialuksen, jonka saattajana oli hinaaja "Dante de Lutti". "Triumph" upotti hinaajan tykistötaistelussa.


title: HMS Triumph (N18)

text: Aluksen saamat vauriot vaativat korjausta, mikä toteutettiin Maltalla. Elokuussa aluksen palattua palvelukseen alus vaurioitti Italian laivaston risteilijä "Bolzanoa". Partiomatkalla Adrianmerellä syyskuussa alus upotti jälleen kauppalaivan sekä vaurioitti kahta muuta tykkitulella. Kuukautta myöhemmin alus upotti kuljetusaluksen Aegeanmerellä ennen paluutaan partioimaan Pohjois-Afrikan rannikolla, jossa se upotti yhden aluksen.


title: HMS Triumph (N18)

text: Alus lähti 26. joulukuuta Aleksandriasta laskeakseen maihin partion Anti Parokselle ennen partiomatkaa Aegeanmerellä. Partio laskettiin maihin 30. joulukuuta, mutta alus ei noutanut sitä 9. tammikuuta 1942 kuten piti. Alus todettiin kadonneeksi 14. tammikuuta ja sen oletetaan osuneen miinaan.


title: HMS Triumph (N18)

text: Aluksen päällikköinä olivat:


title: Jarno Koivunen

text: Jarno Olavi Koivunen (s. 3. tammikuuta 1975) on suomalainen entinen seiväshyppääjä ja valmentaja. Hän on valmentanut muun muassa seiväshyppääjiä Minna Nikkasta ja Wilma Murtoa ja on toiminut naisten seiväshypyn osa-aikaisena lajivalmentajana Suomen Urheiluliitossa.


title: Jarno Koivunen

text: Koivusen ennätys seiväshypyssä on ulkona 535 cm ja hallissa 535 cm (2001). Hän voitti sisäratojen SM-kisoissa kultaa 2001 ja pronssia 1997 ja oli Kalevan kisoissa parhaimmillaan viides 2001 ja 2002. Koivunen edusti urheilu-urallaan Kosken Kaikua ja Turun Weikkoja. Hänen kilpauransa päättyi vuonna 2006.


title: Jarno Koivunen

text: Koivunen on koulutukseltaan fysioterapeutti ja liikunnanohjaaja. Hän on työskennellyt Turun seudun Urheiluakatemiassa ja toiminut eri lajien urheilijoiden fyysisenä valmentajana. Koivunen on toiminut myös seiväskoulun ohjaajana Turun Kupittaalla.


title: Hankajärvi (Parkano)

text: Hankajärvi eli Hankojärvi on Pirkanmaalla Parkanossa Vahojärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Hankajärvi on osa Vahojärven-Aurejoen aluetta.


title: Hankajärvi (Parkano)

text: Järven pituus on 1,5 kilometriä, leveys 1,1 kilometriä ja sen pinta-ala on 46 hehtaaria. Se sijaitsee Vahojärven kylässä Vahojärven ja Ruojärven välissä. Järvi sijaitsee maastossa olevassa painaumassa, joka on virtaussuuntaan nähden poikittain. Järveä kiertää 140 metrin korkeusjäyrä, mutta esimerkiksi eteläpäässä vedestä kohoaa yli 20 metriä korkeita mäkiä. Järvi on saareton. Siihen laskee seitsemän metsä- tai pelto-ojaa. Suurin osa järven läpi virtaavasta vedestä tulee Vahojärveltä, Vähäjärveltä ja Hankalammelta kapean salmen kautta. Hankajärven vesi kulkeutuu toisen salmen kautta Hepolahteen, josta se laskee Lierunkosken kautta Melajokeen ja siitä edelleen Ruojärveen. Rantaviivan pituus on 5,4 kilometriä. Rannat ovat pääosin kangasmetsää, mutta rantaa reunustaa peltotilkut kolmessa kohtaa. Järven ympärillä sijaitsee kolme maatilaa ja rannoille on rakennettu kolmekymmentä vapaa-ajan asuntoa. Järven pohjoisrannan ohittaa yhdystie 13289 ja länsirantaa seuraa etelään Saukonperälle asti kulkeva tie. Tampere-Seinäjoki-junarata ohittaa järven itäpuolta kulkien Vähäjärven yli.


title: Hankajärvi (Parkano)

text: Järven pohjoispään länsirannalla sijaitsee Vahojärven leirikeskus, jonka omistaa Parkanon kaupunki.


title: Hankajärvi (Parkano)

text: Järven vedenlaatu seuraa pienellä viiveellä Vahojärven vedenlaatua. Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.


title: Gorazd Štangelj

text: Gorazd Štangelj (s. 27. tammikuuta 1973 Novo mesto) on slovenialainen maantiepyöräilijä, joka kilpaili ammattilaisena 1997–2011.


title: Gorazd Štangelj

text: Štangelj aloitti ammattilaisuransa slovenialaisessa KRKA - Telekom Slovenije -joukkueessa 1997–1998, minkä jälkeen edusti italialaisia Mobilvetta Design - Northwavea 1999, Liquigas-Pataa 2000–2001, Fassa Bortoloa 2002–2003, Saecoa 2004, Lamprea 2005–2007 ja Liquigasta 2008–2009 sekä kazakstanilaista Astana Teamia 2010–2011.


title: Gorazd Štangelj

text: Štangelj menetti vuonna 2000 voittamansa maantieajon Slovenian-mestaruuden jäätyään kiinni efedriinin käytöstä. Saman vuoden Ranskan ympäriajossa hän sai kahden viikon starttikiellon liian korkean hematokriittiarvon vuoksi..


title: Gorazd Štangelj

text: Lähteet: Cycling Archives, Pro Cycling Stats, Trap-friis.dk


title: André Schubert

text: André Schubert (s. 24. heinäkuuta 1971) on saksalainen jalkapallovalmentaja ja entinen keskikenttäpelaaja. Lokakuusta 2018 lähtien hän on toiminut Eintracht Braunschweigin päävalmentajana.